url: =Thuhil kikna 32 (Deuteronomy 32)\nThuhil kikna 32\n1“Van le lei awng, ka kammalte za vun a,\nka thusonte hong ngai cinten tavun.\n2Kong hilnate nguamal bangin taak tu a,\nleitung ah daaitui bang hi tu hi.\nKa kammalte sia thingkungnote tungah\nnguaphiin bangin zu tu a,\nlopa moite tungah dam takin zu vahil tu hi.\n3TOPA min ka pok tu a,\na mite in ama letna son tu uh hi.\n4“TOPA in note hong dal a hatbelpa hi a,\nNa a sepna theampo ah kicing in maan hi;\nNa Pathian thumaan in thutak a,\nAma in a maan le a pha seam hi.\n5Ahizong note sia thumaan ngawlin\nama mi tu in na kilawm bua uh a,\nmawna taw a kidim le a leeilot thei minam na hi uh hi.\n6Mamaw in khuangaisut nei ngawl mite awng,\nhi bangin TOPA vawt tu nu ziam?\nAma hong bitphua pa na pa uh hi a,\nminam khatin hong vawt pa ahi hi.\n7“A bo sa hunte, nidang lai hunte, ngaisun tavun;\nThupiangte hong son tu in na pate dongh tavun,\na bo sa thute son tu in khanghaamte dongh tavun.\n8A Saangbelpa in minamte a ngam tu pia a;\nmite ten natu mun hawm sak hi.\nAma in minam simin vantung lalang khat tek pia a, *32:8 St 17:26.\n9ahizong Jacob suan le paalte ama atu in teal hi.\n10“Ama in, a ngamkhing vuipi vakna\nsenneal ngam sungah a vathap uh mu hi.\nAma in ama le ama a kikep bangin amate keamin cing hi.\n11Muvanlai in a note len tu sinpui a,\nmanin a thate tungah bit tak a koi bangin,\nTOPA in Israelte a taak natu pan keamcing hi.\n12TOPA bek in ama mite lampui a,\nngamdang milim pathian huna kihel ngawl hi.\n13“TOPA in amate mun saang munte uk sak a,\namate in lo pan a piangte ne uh hi.\nAmate in suangpi kawmah khuaitui mu uh a,\nsuanghol sungah a olive kungte limci hi.\n14A khuipuite le a kealpuite in noai tam tak ma pia a, amate in\ntuu, keal le khui phabel,\nanvui phabel le zu limbelte nei uh hi.\n15“TOPA ii mite hau uh a,\nahizong langpan tu uk uh hi;\namate an khamin thau uh hi.\nAmate in a Bitphuapa Pathian taisan uh a,\na vaanglian ngumpa nial uh hi.\n16A milim biakna hangin TOPA in thum a,\nna pha ngawl a sepna in TOPA thin uuk sak hi.\n17Amate in pathian tatak a hi ngawl milim pathiante,\na pu a pate ii a heak ngawl milim pathian thakte\nIsraelte ii a thu a nit ngeingawl\nmilim pathiante tungah biakpiakna vawt uh hi. *32:17 1Cor 10:20.\n18Amate in a vaanglian ngumpa,\namate nuntakna a pia pa, a Pathian mangil uh hi.\n19“Hi thu TOPA in a mu ciang a thin uuk a,\na tapate le a tanute ningkhiin hi.\n20‘Amate ka hu nawn batu hi,’ ama in ci hi;\ntaciang a thinpuite le a thumaan ngawl mite\ntungah bang piang ziam ka en tu hi.\n21Amate in a milimte taw ka thin hong uk sak a,\nPathian tatak a hi ngawlte taw ka thum natu hong vawt uh hi.\nTua ahikom a son thamman ngawl\nminam khat taw amate thin ka uk sak tu a;\na mamaw minam khatin amate ka thum sak tu hi. *32:21 a. 1Cor 10:22; b. Rom 10:19.\n22Ka thin uukna sia mei bangin kuang a,\nleitung a om na theampo kaang siat tu hi.\nLeinuai dong thengsuk tu a,\nmualpeangte zongh kaangtum siat tu hi.\n23“Keima in amate tungah a bo thei ngawl tuasiatna ka tung sak tu a,\nka thaltang theampo taw amate ka kap tu hi.\n24Amate ngilkial le cisa natna,\na lauhuai natnate taw thi tu uh hi.\nNgamsa ngilote in amate ka sim sak tu a,\nngul ngu neite in ka tu sak tu hi.\n25Ngal kisimna in amate lamlai ah thi sak tu uh a,\npatauna in amate inn sungah thi sak tu uh hi.\nPatangte le numei note thi tu uh a,\nnausente le khanghaamte zongh kisuakta sak ngawl tu hi.\n26Keima in amate ka thatlum siat tu a,\ntua hile kuama in amate ciamtee nawn ngawl tu hi.\n27Ahizong amate in ka mite a zawna thu\na ngalte kiphatsak hun ka pia batu hi,\ntasia hun in Keima in amate ka hualcip hi,’ ci hi.\n28“Israel mite khua ngaisutna nei ngawl minam khat hi a;\nciimna bangma nei ngawl hi.\n29Amate in a ngal lelna thu mu thei ngawl a,\nthupiangte tel thei ngawl uh hi.\n30Banghangin mikhat in tulkhat zo a,\nmi nii bek in tulsawm zo thei ziam?\nTOPA a Pathian in amate nusia zo hi;\na vaanglian amate Pathian in amate nungngat zo hi.\n31A ngalte in amate ii biak milim pathiante thaneam a,\na thahat Israel Pathian taw a kiban ngawlna thu he uh hi.\n32A ngalte Sodom le Gomorrah bangin a khan uh sia a,\na kha le ngu a nei sapitnga a nga, sapit kung taw kibangin,\n33A zute ngulte ii ngu bang ahi hi.\n34“TOPA in a ngalte nasepna teng ciamtee a,\ndaan a piak hun tu ngak nginge hi.\n35TOPA in amate phu la in daan pia tu a,\na kiamsuk tu hun hong theng tu a, a lal tu ni nai hi. *32:35 Rom 12:19; Heb.10:30.\n36A thahatna teng a bo a mu ciang TOPA in a mite suatak tu hi.\nAma in a naseamte a panpui tu\na om ngawl hunlam a mu ciang, a naseamte hesuak tu hi. *32:36a Ps 135:14.\n37Taciang TOPA in a mite tungah,\n‘Na suan na muan uh a thahat milim pathiante\nkoisung ah om ziam?’ ci in dongh tu hi.\n38Noma in na sangaw biakna thau taw amate na vak uh a,\na neak tu in zu na pia uh hi.\nTu in amate hong pai in hu sak vun.\nNoma hong suatak tu in hong del tahen.\n39“ ‘Keima, keima khat bek Pathian ka hi a,\na dangte sia pathian tatak hi ngawl hi.\nThatlum in, ka nungta sak kik a,\nliam sakin ka dam sak kik hi,\nka nasepte kuama in hong langpan thei ngawl tu hi.\n40Keima in a nungta Pathian tatak ka hi a,\nka khut laamin ka kiciam a,\na tee vazal ka namsau ka taat tu a,\nthumaan in thu ka khen tu hi.\nKa ngalte tungah phu ka la tu a,\nkeima hong ngaimawte daan ka pia tu hi.\n42Ka thaltangte amate chi sungah kidia tu a,\nka namsau in kei hong langpante theampo that tu hi.\nKei hong langpante kuama ka khoaikhe batu a,\na liamte le thongtaakte ngangawn thi tu uh hi,’ ci tu hi.\n43“Minamte awng TOPA mite pok vun.\nTOPA in ama mite a thatte theampo daan pia hi.\nAma in a ngalte phu la a, a mite mawnate mai sak hi,” ci hi. *32:43 Rom 15:10; Tpl 19:2.\n44Moses le Nun tapa Joshua in Israel mite zaak thei tu in, hi la sa uh hi.\nA khakbel Moses ii Kam vaithak\n45Moses in mite tungah Pathian ii thuhilnate a son zawkciang, 46ama in, “Tuni in kong piak thupiakte theampo na zui natu uh in hanciam vun. Pathian ii hilnate theampo thumaan takin a zui thei natu in na tate tungah son kikik vun. 47Hi thuhilnate kammal hawm thong hi ngawl a, na nuntakna tatak uh ahi hi. Tuate zui vun tua hile na lua tu uh Jordan ngalkhat ngamah khansau in na nungta tu uh hi,” ci hi.\n48Tua ni ma in TOPA in Moses tungah, *32:48-52 Ngam 27:12-14; Thkna 3:23-27. 49“Jericho khuapi ii ngalkhat Moabte ngam Abarim Mual ah pai in a, Nebo Mual tungah kaato in, Israel mihingte tungah ka piak tu Canaan leitangh en in. 50Na suapuipa Aaron ii Hor Mual tungah a thi bangin tua mual tungah na thi tu hi, 51banghangziam cile note ngeal in Israel mihingte mai, keima tungah nong thumaan bua uh hi. Zin senneal ngamsung Kadesh khua paam tui omna Meribah ah na om uh lai in, mihonte mai ah ka thu nong ni bua uh hi. 52Canaan ngam sia na ngal et tu a, ahizong Israel mite ka piak tu tua ngamah na tum batu hi,” ci hi.


timestamp: atn

url: =Thaukap kineih in akimawl kum 5 aphapan khat sanginn pan kihawlkhia ~ ZD :: ZOMI DAILY\nThaukap kineih in akimawl kum 5 aphapan khat sanginn pan kihawlkhia ~ ZD\nposted on 30 March 2017 at 11:29 am UTC+9:30 Lomkholna: News, Sawltak, USA, World\nUSA, North Carolina State sung aom Hoke County ah naupang kum 5 bek aphapan khatin alawmte tawh teengta kimawl in ciangkang khattawh thaukap bangdan in akineih manin sanginn panin ki khawlsak (Suspend) cih Fox News pan kiza hi.\nHih naupang kum 5 bek aphapan pen Kindergarten akahpan ahihi. Asangkahna panin Principal in Friday ni in anu Phone tawh hopih a, atanu sanginn Playground ah buaina apianvai genkhia hi.\nAtanu pen Playground ah alawmte tawh tawmveicik kimawlpan in Teachers te’n talkaihkhiat uh a, Principal’s Office ah paipih uhhi.\nPrincipal in anu kiangah agenna ah atanu Caitlin pen alawmte tawh kimawl uh a, ciangkangkhat manin thau akap bangdan in kimawl cihi.\nTua ahih manin hih naupangno pen adang sangnaupang te adingin lauhuai hi. Sanginn thukhun Policy 4331 tawh kituaklo hi. Hoke County Schools in sangnaupang te lauthawngsak, nawngkaisak cihte pen kiphal hetlo hi.\nTuabang in adang sangnaupang te Threat apiangsakthei dingin agamta tepen laisinna Classroom panin ki hawkhiathei a, sanghuangsung School Environment paninzong ki hemkhia theihi. Sanginn huangsung ah laisinna Safety aomding thupipen hi cihi.\nTua ahih manin Caitlin kici naupangno pen nikhat sanginn panin ki hawlkhia in azingciang kikah sakkikpan hi.\nNaupangno ii genkhiatna ah amahleh alawmte nihpen “King and Queen” akimawl uh hi a, amahpen kumpi huangsung acing akineih cihi. Kumpi huangsung ah alut mihoihlo Intruder te’n Royal Family te abawlsiat theihloh nadingin aman thautawh akap hi’ng ci’n genkhia hi.\nRelated: Florida State University ah thaukapna piangleuleu, mi 2 si\nNaupang kum 5 bek aphapan khat ii kimawlna pen athu thuklak mahmah bangin agamsung ahzong thau zatzia, leizia Policy te etphat huaizawlai lohiam cihnop huai hi. ZD Sawltak #zomidaily\nPrevious: Never, Ever Give Up! ~ Dimno’ Pa\nNext: Apuakkham thei “Samsung Galaxy Note 7” te puahpha in kizuak kikding ~ ZD\nZomi te’n bangteng kisam ihhiam?\nKawlgam bup Kitelpi 2015 Result Lungdam Huai leh Lungngaih Huai


url: =Myanmar Convention Centre ki phelkhia in, athak ahoihzaw in ki lamkikding :: ZOMI DAILY\nposted on 4 May 2018 at 9:55 am Lomkholna: Myanmar, News, Sawltak, Yangon\nMyanmar, Yangon, Min Dhamma Road aom “Myanmar Convention Centre” pen ki phelkhia dinga, athak ahoihzaw in ki lamkikding cih MMTimes pan kiza hi.\nTua Myanmar Convention Centre pen pawituamtuam, International Exhibitions & Events tuamtuam aom ciangin azat cingzaw, anopcizaw dingin Yangon’s Region Government in alamkikding ahihi.\nTulaitak tua Complex pen International Exhibitions & Fairs khatpeuh aom ciangin vanzat kicinglo, amun toilua, sepdan lemtheilo hi. Tua ahih manin Yangon’s Regional Government in Transport alemding, Land & Water Transport tawh aki tungtheiding cihbangin Hall anopcizaw in ageel uh ahihi.\nTua ahih manin, tua Hall pipen Nga Moe Yeik Creek geinai ah lamkikding kigeel a, tua hileh mawtaw tawh Land Transport aki zattheih mahbangin, tuitung tawnin Water Transport tawhzong ki tungtheiding hi ci’n thunei te’n genkhia uhhi.\nRegional Government in alemthei pendingin ki ngaihsun a, Exhibition Venues, Car Parks, Restaurants cihbangdan Facilities tuamtuam tawh akithuahkhawm theidingin kigeel hi ci’n Chief Minister U Phyo Min Thein in genkhia hi.\nTua ahih manin Yangon City Development Committee te’n aomna Myanmar Convention Centre pen susia in phelkhiading uh a, ahoihzaw Modern Complex khat lamkikding uhhi. Tuabangin aki lamkik ciangin maikumsung zawhsiang theihding in kigeel, ki lamen hi ci’n genbeh hi.\nAbeisa January khasung inzong International Gems & Jewellery Fair kinei a, tuapen Lotte Hotel ah kibawl hi. Myanmar Gems and Jewellery pen leitung ah aminthang mahmah ahihi. Ahi zongin Yangon pen Gems & Jewellery Market kiciankhat in leitung in hong ciamteh nailo hi.\nTuahang in abeisa January khasung in Gems & Jewellery Fair ki vaihawm in, Yangon ah akibawl ahihi.\nHong Kong pen agamsung panin suangmanpha Jewellery bangmah pianghetlo hi, ahi zongin Jewellery Merchants tuamtuam, Fair tuamtuam neizel uh ahih manin minthang mahmah hi.\nMyanmar Merchants te Hong Kong ah kumsim in vapai uh a, Diamonds tuamtuam aleikhit uhciangin gamsung ah zuakkik uhhi. Banghang in Myanmar leh Yangon inzong Hong Kong bangdan in Jewellery Show tuamtuam bawlzoloding ihhihiam? ci’n Chief Minister U Phyo Min Thein in genkhiat hi.\nInternational Events & Exhibitions tuamtuam kibawl zelzel hileh Myanmar gamsung ah gamdangmi khualzin tamsemsem dinga, Tourism zong akhangtosak hipah hi.\nTua ahih manin U Phyo Min Thein ii makaih Yangon’s Regional Government panin ulian te leh Hong Kong, Bangkok cihbang Jewellery Events akibawl zelzelna aom International Organisers tetawh kimukhawmding uh a, kikupna neiding uh cih kiza hi. Sawltak #zomidaily\nPrevious: US Federal Kumpi nasep (US Federal Job) thu tomkim\nNext: Myanmar, Hpakant ah suangkhuk kicim leuleu, mi 17 sikhin


url: =Gamlak Vakna 19 | Siantongluan\nGamlak Vakna 19\nTu-in Topa in Moses leh Aaron kiangah,\n"Topa thupiak thukham leh ngeina hih bang ahi hi: Poina a neilo, sitbaanna a omlo, a tungah nasepna kol a kivawh ngei nailo, bawngla a san khat nomau kiangah hong paipihna dingun Israel mite kiangah gen un.\nSiampi Eleazar kiangah na pia ding uh a, giahphual pualamah kipaipihin ama mai-ah kigo ding hi.\nSiampi Eleazar in a khutme tawh a si tawmkhat la-in, kikhopna buk mailamah a si sagihvei theh ding hi.\nAma muhna-ah a bawngla kihal ding a, a vun, a sa, leh a si, a ek tawh kihal ding hi.\nSiampipa in taamtak sing leh puknah leh a ausan khaute la-in bawngla a kihalna sungah tuate khul ding hi.\nTua ciangin siampipa in ama puante sawpin tui sungah kipumsil ding a, tua khit ciangin giahphualah hong pai ding hi. A nitak mateng siampipa a nin hi ding hi.\nBawngla a hal mipa in ama puante sawpin tui sungah kipumsil ding a, a nitak mateng a nin hi ding hi.\nMi a siang khat in bawngla vu khawmin, giahphual pualam a siang mun khatah tuate koih ding a, khialhna maisakna ding, nitna siansakna ding tui-ah zat dingin Israel mihonpite-a dingin tuate kikem ding hi.\nBawngla vute a khawm mipa in ama puante sawpin, a nitak mateng a nin hi ding hi. Hih pen Israel mite leh amaute lakah a peem khualmi tungah tawntung ngeina hi ding hi.\n"Misi luang khatpeuh a lawngpa ni sagih sung a nin hi ding hi.\nA ni thum ni leh a ni sagih ni-in amahmah tui tawh kisiangsakin, tua khit ciangin a siang hi ding hi. Ahih hangin a ni thum ni leh a ni sagih ni-in amahmah a kisiansak kei leh, amah a siang suak theilo ding hi.\nMisi khatpeuh a lawng mi in amahmah a kisiansak tawm kei leh amahmah in Topa biakbuk a ninsak hi a, Israel sung panin tua mi kihawlkhia ding hi. Nitna hangin ama tungah tui kibuaklo ahih manin ama tungah nitna baang lai ahih ciangin a nin hi ding hi.\n"Mi khat puanbuk sungah a sih ciangin puanbuk sungah a pai mi peuhmah leh puanbuk sungah a om mi peuhmah ni sagih sung a nin hi ding hi.\nA kisinciplo a kihong beel peuhmah a nin ahi hi.\nNamsau tawh gamlakah a kithat mi ahi a, misi pumpi ahi a, mi guh ahi a, han ahi zongin a lawng mi peuhmah ni sagih sung a nin hi ding hi.\n"Amaute in a nin mipa-a dingin a kihal khialhna hanga biakna vute la-in beel sung khatah tui luanglai tawh hel ding uh hi.\nTua ciangin a siang mi khat in puknah la-in a sungah diah ding a, puanbuk tung leh a nazat khempeuh tung leh tua lai-ah a om mi khempeuh tung leh guh ahi a, a kithat mi ahi a, misi ahi a, han ahi zongin a lawng mipa tungah theh ding hi.\nA ni thum ni leh a ni sagih ni-in a siang mipa in a nin mipa tungah theh ding a, tua bangin a ni sagih ni-in amah in mi ninpa siangsakin, amah in a puante sawpin, tui sungah kipumsil ding a, a nitak ciangin amah a siang hi ding hi.\n"Ahih hangin a nin hi napi-in a kisiangsaklo mipa in Topa biakbuk ninsak ahih manin mihonpi panin tua mipa kihawlkhia ding hi. Nitna hangin ama tungah tui kibuaklo ahih manin amah a nin ahi hi.\nTua pen amaute-a dingin tawntung ngeina khat hi ding hi. Nitna hangin tui a theh mipa in ama puante sawp ding a, nitna hangin a kizang tui a lawng mipa a nitak mateng a nin hi ding hi.\nA nin mipa in a lawn na khat peuhpeuh a nin hi ding a, tua na a lawng peuhpeuh zong a nitak mateng a nin hi ding hi," a ci hi.


url: =Laithiangtho Dokna (Jeremiah 9-10) ~ Thu Tatuam (Siyin News)\nLaithiangtho Dokna (Jeremiah 9-10)\nThursday, November 13, 2014 Laithiangtho Dokna No comments\n1. Ka mite ___bangin em in ka thiangtho sak tu hi.\n2. Amate ii leeite sia thi theina ___bang hi uh hi.\nb. lampi tung tot\n3. Innpaam te tungah kam pha apaute sia ____ hi nginge hi.\na. thupha ngaana tu\nb. TOPA maipha zonna\nc. thaang siana\n4. Thina sia ih ___ panin hong sungtang hi.\n5. Mithi luangte sia, ___ bangh ki thethaang kakoai hi.\nb. lo sungah eaklei vum\n6. TOPA heakna le telna tung ah ___ vun.\na. kiphasak heak\n7. Spain ngam pan apai bang taw milimte kituam ziam?\n8. TOPA thin uuk ciangin leitung___hi.\na. kaangtum tu\n9. TOPA in ___sungah khua leng sak hi.\n10. Milim vawtte in a milim uh hu in ___ uh hi.\nb. maipha ngaa\nc. a mai uh zum law\n11. ___ mite sia ngal ii uumci mite a uh hi.\n12. TOPA ___ahikom, amaa pai ngawl in kithethang hi.\nb. biak ngawl\nc. thudongh ngawl\n1Ka lu sia tuikhuk hi hen a, ka mitte thitui ii naak hi le paw uk nang, tua hi thong le a kithatlum ka mite atu in a sun a zan in ka kap zo tu hi.\n2Ka mite nusia in senneal ngam sungah om natu mun khat nei thei leng ka uk hi.\nAmate sia a thu maan ngawl siat,\nmihingte a leeheak hon khat hi uh hi.\n3Amate sia leeilot thu son tu in kinging tawntung uh hi, thumaanna taw sangin thumaan ngawlna taw ngam uk zaw uh hi. TOPA in,\n“Ka mite in thusia khat zawkciang khat vawtin\nkei sia a Pathian bang zongh in hong sim bua uh hi,” ci hi.\n4A kuama po in a lawmpa kidawm in a pawlpui kul tu hi, kuama in a suapuipa muang thei ngawl hi;\nbanghangziam cile suapui theampo sia\nJacob bangin ngual theam thei a, a kuama po in a lawmte sonsia hi.\n5-6Amate theampo in a lawmte lam khialpui uh a, kuama in thumaan son ngawl hi;\namate in a leeite uh leeilot thei natu hil uh a\nkhialna a vawt uh tawlnga ngawl tu hi.\nAmate in siatna khat zawkciang khat vawt uh a;\ntheamna taw a ngamtatna te khat zawk khat kizawm hi.\nA mite in ama nial hi TOPA in ci hi.\n7Tua ahikom Vaanglianbelpa TOPA in, “Ka mite thik bangin\nem in ka thiangtho sak tu a, ka sittel tu hi.\nKa mite in a sia vawt zo a–\namate bang law tuan thei tu khi ziam?\n8Amate ii leeite sia thi theina thaltangte bang hi uh a; leeilot thu veu son uh hi.\nMisim in a innpaam sia tungah kam pha pau hi,\nahihang thaang siana kam hi nginge hi.\n9Hi thute hu in amate daan pia ngawl tu khi ziam? Hi bang minam khat tungah phu la ngawl tu khi ziam?\nKeima TOPA in ka ci hi,” ci hi.\n10Keima in, “Mualte atu in mau in, ngamsung lonona munte atu in ka kap tu hi.\ntuate kongaw a, kuama in kantan ngawl hi,\nngannote aw kiza nawn ngawl hi;\nvacimte leang siat zo a, ngamsate tai siat zo hi,” ka ci hi.\n11TOPA in, “Jerusalem khua sia nin kholna le, ngiate tenna mun ka suak sak tu hi;\nJudah ngam khuapite sia\nkuama ii ten nawn ngawl na senneal ngam suak tu hi,” ci hi.\n12Keima in, “TOPA awng hi ngam sia kuama a pai ngawl natu in banghangin kisia cip a senneal ngam bangin kongaw ziam? Akua in hi bang thute tel thei tu za in ciim tu ziam? Midangte tungah sonsawn thei tu in akua ii tungah na thiang son ziam?” ci in ka dongh hi.\n13TOPA in, “Ka mite in ka piak hilna taisan ahikom hi thu piang hi. Amate in ka thu hong mang ngawlin ka ci bangin ngamta ngawl uh hi. 14Tua kawmkaal ah, a thin uh pui in a pu a pate ii hil bangin Baal milimte bia uh hi. 15Tua ahikom, Vaanglianbelpa TOPA Israel ii Pathian, Keima ii vawt tu sia ngai in: Ka mite neak tu in thingkung khate ka pia tu a, a dawn tu in ngutui ka pia tu hi. 16Amate ahizong a pu a pate ahizong ii a zaak ngei ngawl minamte sungah amate ka thethaang tu a, amate ka siatcip sak siat matengin amate do tu in ngalkapte ka puak tu hi,” ci in zo hi.\nJerusalem Mite in Huna Ngen\n17Vaanglianbelpa TOPA in, “Bang piang ziam ngaisun vun!\nA kapte hong pai natu in sam vun,\nmithi vuina late a sa numeite sam vun,” ci hi.\n18Mi honpi in, “Ih mittangte thitui taw a kidim mateng le, ih mitmulte kaana taw a kawt mateng\nthivui la ei hong sak natu le\nhong manlang natu in amate son vun,” ci uh hi.\n19Zion khua sung a kaana aw ngai vun; “Ih lalcip zo hi!\nHong ki maizum sak mama zo hi!\nIh innte hong suksiat cip\nsak zo ahikom ih ngam ih nusiat kul tu hi,” ci uh hi.\n20Keima in, “TOPA thu ngai vun, no numeite awng,\na kammalte thudon vun.\nNa tanute sia kaa dan tu hil vun a,\nna lawmte sia mithi vui la sak zia hil vun.\n21Thina sia ih khelkite panin hong sungtang a, ih kumpi inn sung hong tum hi;\nThina in lampite ah patangte le\nsumbukte ah tangvalte vaatlum hi.\n22Mithi luangte sia, lo sungah eaklei vum bang, anlate in taang at a, a nusiat bangin,\nkuama ii khop ngawl antang bangin,\nmun theampo ah ki thethaang kakoai hi.\nHi thu sia son tu a TOPA ii kei hong sawl ahi hi,” ka ci hi.\n23TOPA in, “Miciimte in amate ii ciimna,\nmi thahatte in amate ii thahatna,\nmihaute in amate ii haunate kiphat sakpui heak hen.\n24Mihing khat papo in a kiphasak nuam ahile, keima hong heakna le hong telna kiphat sak pui tahen;\nka itna in kipin kho a, thumaan le thutang ka seam hi.\nHite sia ka thin hong nuam sakte ahi hi.\nTOPA Keima in ka ci zo hi,” ci hi. *\n25-26TOPA in, “A sam uh a tom in a meet Egypt, Judah, Edom, Ammon, Moab mite le senneal ngam a teang mite daan ka piak tu hun hong theng tu hi. Hi mite theampo a vun uh ki at hi napi, vun ki atna taw kisai zui tu thuciamna zui ngawl uh hi. Hi mite le, Israel mite kuama in ka thuciamna zui ngawl uh hi,” ci hi.\nMilim Biakna le Biakpiakna Maan\n1Israel mite awng, note hong paupuina TOPA' kammal ngai vun. 2Ama in,\n“Minam dangte omzia zui heak vun;\nminam dangte in vantung a lim lamdangte\nkiita in lau hi kale note in ki awlmawk sak heak vun.\n3Hi mite ii biakna sia manh nei ngawl hi. Ngam sungah thingkung khat kiphuk in;\ntua sia khut thiampa in a hiamte taw sui in\n4ngun le kham taw zeam hi. A puk ngawl natu in thikpim taw kilh hi.\n5Tabang milimte sia tangmai ciinna lo sungah vacimte lau natu in a kikhai milimte bang ahi hi,\ntua milimte pau thei ngawl a;\nlampai thei ngawl ahikom puak kul hi.\nTuate kiita heak vun;\nNa siat natu uh bangma vawt thei ngawl a,\nna phat natu bangma vawt thei ngawl hi,” ci hi.\n6TOPA awng, nang taw a kibang kuama om ngawl hi;\nnang na thahat a, na min lian in vaang nei hi.\n7Minam theampo ii kumpi nang sia, akua in upat ngawlin om tu ziam?\nNang sia upat tu in na kilawm hi.\nMinamte ii mipil theampote sung pan hi kale\namate ii kumpite sung pan hi kale nang bang kuama om ngawl hi. *\n8Amate sia a vekpi in ngoai in mamaw uh hi. Thing taw kivawt milimte kung pan amate in bang sin thei tu ziam?!\n9A milimte sia Spain ngam pan a piang ngun taw, Uphaz ngam pan a piang kham taw kituam a,\nkhut thiamte ii vawt veu hi siat hi;\ntuate sia puantak thiamte ii a taa puan engdup le\npuan sandupte kisilh sak hi.\n10Ahihang TOPA, nangma in Pathian tatak na hi a, a nungta Pathian le tawntung kumpipa na hi hi.\nNa thin uuk ciangin leitung liing a;\nminamte in na thin uukna thuak zo ngawl uh hi.\n11(Leitung le vantung a vawt ngawl pathiante sia kisiacip sak tu hi ci in no mihingte in amate son tu nu hi. Amate sia leitung koima ma ah om nawn ngawl tu hi.)\n12TOPA in a vaangletna taw leitung vawt a; ciimna taw leitung bitphua in vantungte zalh hi.\n13Ama ii thupiakna taw in vantung ah a om tuite hawk a; ama in leimong panin meeite hong paipui hi.\nAma in nguatui sungah khua leng sakin a vanh kholna panin vuiva sak hi.\n14Hi thu a mu uh ciang, mihingte mamaw in a thin a lung amh uh hi; milim vawtte in a milim uh hu in a mai uh zum law uh hi;\nbanghangziam cile amate ii vawt pathiante sia maan ngawl a, nuntakna nei ngawl uh hi.\n15Amate sia kimanna nei ngawlin ki zawngsak tu hi; Amate daan pia tu in TOPA hong pai ciang amate kisusia cip tu hi.\n16Jacob ii Pathian sia amate bang hi ngawl hi; ama in na theampo a vawt pa hi a, ama in ama mi tatak tu in Israel mite teal zo hi.\nAma min sia Vaanglianbelpa, TOPA ahi hi,\nHong tung tu Saltanna\n17Jerusalem mite awng, note sia ngal ii uumci mite na hi uh hi! Na neisate uh kaikhawm vun. 18TOPA in hi ngam sung pan note hong lawnthal tu hi; Khat zongh kikhe ngawl dongin TOPA in note hong hualcip tu hi. TOPA in ci zo hi.\n19Jerusalem mite hi bangin au hi, “Nasia takin ih liam hi! ih liam maate dam ngawl tu hi. Hite sia ih thuak zawk tu khat po hi vak ci in ih ngaisun hi!\n20Ih puan bukte kisia zo a; a sawmna khaute tattan zo hi. Ih tate uh la tai siat zo a;\nih puan bukte hong sak sak kik tu kuama om nawn ngawl hi;\nA kongkha puante uh a khai sak tu kuama om ngawl hi,” ci uh hi.\n21Keima in, “Ih lampuite mamaw a; lamlak tu in TOPA thu dongh ngawl hi.\nTasia hu in amate a maa uh pai ngawlin, ih mite kithethaang hi.\n22Ngai vun! Thu khat hong theng zo hi! Saksang ngam khat sungah buaina lian khat om hi;\na ngalkapte in Judah ngam khuapite sia\nngiate tenna senneal ngam suak sak tu hi,” ci in ka zo hi.\n23TOPA awng, kuama in ama ii maisang nuntakna uk thei ngawl ahi hunlam ka he hi;\nkuama in ama nuntakna zeak thei ngawl hi.\n24TOPA awng, na mihingte hong hil tan, ahihang na thin uuk ciang a nasia lei in hong hil heak in a,\ndaan hong pia heak in; nong pia le thi tu khu hi.\n25Na thin uukna sia nang hong bia ngawl minamte tung le nang hong nial mite tungah tung sak in.\nAmate in na mite that in,\nko hong susia cipin ih ngam sia a sia sa in nusia uh hi.


url: =Vondeih Kep Ding – 57 (Pau Khan Kap) :: ZOMI DAILY\nposted on 21 September 2016 at 8:43 am Lomkholna: Article, Paukhankap\nKhatvei Pastor khat in hun hong zang in Lai Siangtho bu hong tawi loin, iPad khat sungpan Lai Siangtho taang hongsim ziau hi.‘Bangcia Pastor hi lawmlawm in, Lai Siangtho bu beek tawh hong sim sam lo-a,’ cih khat ka lungsim ah om giauguou hi. Tua hun lai-in san zolo hi’ng. Ahi zongin tuin limtak ka ngaihsut kik ciangin san zawhloh nading thu om sa keng. Tua a laibu athupi na hi masa lo-in Pasian Kammal a thupi na hi zaw hi. Pasian in a laibu akem hilo in a Kammal akem hi zaw hi.\nTanglai in suang tung ah kigelh in, tua khit ciangin savun leh laidal cih bangin khantohna tawh kizui in a senpi theithei dingin hong kipuah toto hi. Tuhun ciangin mipil misiamte-in computer,iPad, tablet, phone cih bangte tawh sim theih et theih dingin hong puah toto uh, na hi zaw hi. Na pa sandan in nang na sang zonai tam bel hong theisam keng. Na pa in bel sanzawh loh na ding thu omsa nawn lo hi’ng.\nTua pen mikim san ding thuman khat hi, cileng zong khial in ki-um lolai hi ing.\nThuman tawh kisai khat hong kuppih nuam ing.\nKhat pa, zawng mahmah in avengte’ an ana guksak lo hileh, a zi leh a tate gilkial in a sigai ding, ci ni.Tua leh tua pa in avengte’ an minsa leh mehmin sa teng ava guksak pen, thuman ahi tam?\nMaisak zawh leh maisak ding hi-a, cikmah hun in thuman hi geilo ding ahi.\nGalileo Galilei in amau hun in a ki-um thu ahi, ‘Leitung pen kipei loin universe laizang ah om-a, Ni leh planets dangte-in kiimkot hi’, cih thu pen langpan in, ‘leitung leh adang planets te-in Ni kimkot hi,’ ci hi. Tua hangin Biakna makaipite-in man in thusitna thuak in, a upna a laihna dingin thupia hi.\n‘Koi bangin theikhia na hi hiam?’\n‘Telescope zangin ka theih hi.’\n‘Tua bang telescope mawkmawk tawh a kithei ziau ding hi kei.’\n‘Zum a aom tengin e leh, leitung akipei lam na phawk uh hia?’\n‘Phawk kei ung. Leitung kipei kei.’\n‘Hmm…Galileo! Na za hia leh, amau tengin zong leitung kipei lo ci uh.’\n‘Khail mah ing, leitung kipei kei, ci-in tua hi leh na mawhna hong kimaisak ding hi’\n‘Ke’n kipei kei kaci zongin amau a kipei veve hiven.’\nTua bangin acih sak gawp uh hangin 1992 ciangin leitung biakna makaipi te-in Galileo gen pen ‘man mah hi, dik mah hi,’ ci-in hong gen khia kik hi.\nTawngno, thuman i cih pen i muh ziauh, i et ziauh, i zak ziauh leh i lawn ziauh bek tawh kithei lo ahi. Na muhna, na etna, na zakna leh na lawnna teng na gawmkhop khit ciang ngaihsun kik in na saikak kik ding, na khinkhai kik ding kisam lai ahi. Tua khit ciangin bek in thuman hong om khia thei pan ding ahi aw!\nPrevious: Laimal ‘Z’ ih thupha naak hi ~ Zomi Quavadis\nNext: Facebook zangzangte adingin a theihhuai thu pawlkhat ~ Thang Khan Lian


url: = Tinaung Takluem SAWLTAKTE 17\n1 Paul le Silas sia Amphipolis le Apollonia a kantan zawk uh ciang in, Thessalonica theng uh hi, tua mun ah Judah te synagogue om hi:\n2 Taciang Paul sia ama ngeina bang in, synagogue sung ah tum a, sabbath ni nithum sung amate taw laithiangtho sung thu te kikum uh hi.\n3 Christ sia a thuak kul hamtang a hi na le thina pan thokik hamtang tu hi; ci in note tung ah ka pualak hi Jesus sia Christ a hihi, ci in pualak in hil thiang hi.\n4 Amate sung pan pawlkhat te in um uh a, Paul le Silas te kipawlpui uh hi; taciang tua te sung ah biakna sang a kipumpiak Greek mihon tampi le numei lampui tampi kihel uh hi.\n5 Ahihang a um ngawl Judah mite in haza uh a, van zuakna lamdung a vakvai mannung ngawl mite sam uh hi, taciang honpi khat hong pha uh a khuapi sung ah buaina piangsak uh hi, taciang Jason i inn sim uh a, mipi mai ah pusua tu in zong uh hi.\n6 Taciang amate in a mu ngawl uh ciang in, Jason le suapui pawlkhat te khuapi ulian te kung ah kai uh a, hileitung lumlet te himun zong ah hongpai uh hi;\n7 Amate sia Jason in ama inn ah tungsak hi: hi te theampo in Caesar thupiakna te langpan uh a, Jesus a kici a dang kumpi khat om hi, ci uh hi, ci in au lialua uh hi.\n8 Hi thu te mipi te le khuapi ulian te in a zak uh ciang in, buai mama uh hi.\n9 Taciang Jason le a dang te sia a kisam za dangka liausak uh a, tua zawkciang in suaktasak kik uh hi.\n10 Zan ciang in suapui te in Paul le Silas sia Berea ah a zan a zan in paisak uh hi: tua mun a thet uh ciang in Judah mite i synagogue sung ah tum uh hi.\n11 Hi te sia Thessalonica mite sang in a thinsung uh phazaw hi, thalawptak in thu ngai uh a, tua a ngai uh thu te a man le man ngawl nisim laithiangtho sung ah zong uh hi.\n12 Tua ahikom amate sung ah mi tampi in um uh a; a zatak huai Greek nupi pasal tampi om uh hi.\n13 Ahihang Thesslonica a om Judah mite in Berea khua ah zong Paul in Pathian thuhil hi, ci a heak uh ciang in, hongpai uh a, mipi te thawn uh hi.\n14 Tua zawk pociang in suapui te in Paul sia tuipi sang ah paisak uh hi: ahihang Silas le Timothy sia Berea ah taamlai hi.\n15 Paul a tha te in Athens dong tha uh hi: taciang Silas le Timothy sia manlangtak hongpai tu in thu nga uh a, pai uh hi.\n16 Paul sia Athen pan Silas le Timothy te ngak in a om laitak, tua khuapi sung ah milim biakna bebek om hi, ci a mu ciang in, a thinsung sutha mama hi.\n17 Tua ahikom Judah mite i biakna lampui te taw synagogue sung ah thu ki nial uh a, vanzuakna ah a kisikpui te taw nisim in ki nial uh hi.\n18 Tua zawkciang in thu ngaisun thiam Epicurean te le Stoic te taw ki mu uh hi. Taciang pawlkhat te in, hi a papau sia bang son ziam? a dang pawlkhat te zong in, hisia pa sia ngamdang te pathian te thu son hi tu hi, ci uh hi: banghangziam cile Paul in amate tung ah Jesus le a thawkikna thu son hi.\n19 Taciang amate in Paul man uh hi, taciang Areopagas ah paipui uh a, hi hilna thak na son te kote zong ka heak tu uh kisam ziam?\n20 Banghangziam cile a tumdang te ka bil uh ah nong zasak hi: tua ahikom hi thu te i deina sia bangziam, ci ka he nuam uh hi, ci uh hi.\n21 Banghangziam cile Athen mite le leangna te theampo in thuthak son tu, a hibale ngai tu simngawl bangma dang atu amate hun a zang bua uh hi.\n22 Tua zawkciang in Paul sia Mars mual laizang ah ding a, no Athen mite, na theampo ah note sia biakna sang ah a hanciam mama te na hi uh hi, ci kong he hi.\n23 Banghangziam cile ka vakawm in biakna sang na hanciam nate ka en a, a ki he ngawl pathian atu ci a ki at biaktau khat ka mu hi. Tua ahikom note in he ngawlpi in na biak uh Pathian thu kong pualak hi.\n24 Tua Pathian sia leitung le a sung om theampo a vawtpa a hihi, ama sia van le lei i Topa hi a, khut taw a kisa biakinn sung ah om ngawl hi;\n25 Pathian sia mi theampo tung ah nuntakna, husan le na theampo a piapa ahikom, mihing te khut taw i vawtsak tu bangma kisam ngawl hi;\n26 Taciang Ama in leitung theampo ah a om minam theampo sia thisan khat in vawt a, amate om tu hun te le a om na mun tu ngam te zong ngealkholsak siat hi;\n27 Tabang in amate in Topa zong uh a, tham in a mu theina tu hi, Pathian sia eite khatsim kuama taw ki khuala ngawl hi:\n28 Banghangziam cile i nungta a, i tuk i dian le i hina theampo sia Ama sung ah a hihi; tasia bangma in na laphuak te in zong, eite zong Ama suan te i hihi, ci hi.\n29 Tabang in Pathian suan te i hi man in, mihing te khutthiam le ngaisutna taw a kivawt kham, ngun le suangtum milim bang in Pathian sia i ngaisut tu hi ngawl hi.\n30 Mihing te in Pathian a heak ma hunlai in Pathian in a mu ngawl bang in omthong ngei napi; tu in mun theampo ah mi theampo maw ki sikkik tu in thupia hi:\n31 Banghangziam cile nasep a piaksa mihing khat zang in leitung ah thutang suana tungtawn thu a khen tu ni ciangtan zo hi; tua thu sia a ma a hihi, ci in mi theampo tung ah kilangsak tu in tua pa sia thina pan thokiksak zo hi, ci hi.\n32 Amate in mithi te thawkikna thu a zak uh ciang in, mi pawlkhat te in selno uh a: midang te in hi thu nangtung pan ka za kik nuam uh hi, ci uh hi.\n33 Taciang Paul sia amate sung pan in pusuak hi.\n34 Ahihang mi pawlkhat te in ama beal uh a, um uh hi: tua te sung ah Areopagas mi Dionysius, Damaris a kici nupi khat le midang te zong kihel uh hi.


url: =Malaysia gamsung ah Beer pawi kibawlsawm ahih manin buaina piang :: ZOMI DAILY\nMalaysia gamsung ah Beer pawi kibawlsawm ahih manin buaina piang\nposted on 5 October 2017 at 8:15 pm UTC+9:30 Lomkholna: Malaysia, News, Sawltak, World\nMalaysia gamsung ah “Better Beer Festival 2017” cih Beer tawh kisai pawipi khat akibawl sawmsawm hi a, ahi zongin agammi leh adiakdiak in gambiakna kipawlna pawlkhat te’n phallo uhhi.\nHihvai tawh kisai in tuni Malaysian NGOs Coalition chairman Datuk Seri Jamal Md Yunos makaihna tawh lungphona khat kinei hi. Selangor state secretariat building’s (SUK) ii amai Gate ah Beer honkhat sekpi tawh semzan in nusiat uh cih NST pan kiza hi.\nJamal makaihna tawh alawmte mi 20 valding khawngin Beer tawingeingai uh a, SUK Gate panin asungah lutsawm uhhi. Tua Beer tepen Selangor Menteri Besar Datuk Seri Azmin Ali ii azum sungah kapuaknuam uh cicitciat sese uhhi.\nAhi zongin Gate panin Security Guards te’n lutsaklo ahih manin, lungkim hetlopah hi. Banghang in asungah lutding hongki phallo hiam? Hihlai ah buaina apiangsakding in hongkithawi hilo hing. Hih Beer te Azmin’s Office ah apuakding in hongpai hi ung. Malaysia gamsung ah ahoihlo, aki lawmlo gamtatna leh phattuamna aomloding te tha piakei hen.\nHih Beer te adawnnop leh SUK zumsung ah dawnhen. Ahi zongin SUK zumpua lamah zukhamsa in omkei hen. Azmin in aduhleh dawn, akhamnop leh khamcip, asih noplehzong azumsung ah sisuk hen cin lungphona makaipa’n genkhia zikzek hi. (theihding: gammi biakna te’n Beer leh zu limlim dawnkhual aomlo hi a, hih Beer apuaksawm pen akhelbawlna ahihi)\nMalaysia gamsung ah akibawlsawm Better Beer Festival 2017 pen amanlang in Cancel mengmeng hen. Haivai mahmah, ngaihsutna beihuai hi. Ziakai hetlo in amanlang in Cancel mengmeng hen ci’n genkhiatbeh hi.\nTuakhit ciangin tua Beer te leilak ah koihsuk uh a, sekpi khattawh khawngsukgawp hi.\nHihbang in agamtat pen SUK enforcement chief Misnun Ramli lungkim hetlo hi. Lungphona aneih nopleh adang ah lungpho hen. Hih Gate pipen mi tampi alut, apusuahna hi a, tu’n lamzikpi tungah thawlkitam tampi kithehzak in, lauhuai mahmah hi. Amanlang in hong siansuahkik uhhen cikik leuleu hi. Hong thudonkei uhleh Police Report kibawlding hi ci ek leuleu hi.\nVideo: Jamal Yunos smashes crates of beer at SUK entrance, leaves others to clean up mess\nSunlam ciangin Police mi 5 khawng tua lungphona aneihna phual ah tung uh a, tua Beer thawl kitamteng pen SUK Cleaning Contractors te samin ki siansuahsak hi.\nKuala Lumpur City Hall te’n Malaysia gamsung ah akibawlsawm Better Beer Festival pen a Cancel sakkhit uh ahihi. Ataktak in Publika Shopping Gallery ah zingleh thai ninihsung akibawlsawm hi a, ahi zongin IS te nangawn in Beer pawipi akibawl leh ka buaisakding uh cihkhawng dongin buaina tampi kiza ahih manin, Security lunghimawhna tawh aki khawlsakkik ahihi.\nRelated: Vanleng tawh khualzin khatin Beer bungkhatbek Check-in bawlsese\nTuaciang in Klang vengsung aom Centro Mall ah October 12 ni in bawlding in akisawmkik leuleu hi a, tuavai teng alungkimlo in lungphona anei uh ahihi. Police te’nzong Klang vengsung ah bawlding pen Security Concern hangin phalna pianailo cih kiza hi. Tua Beer pawipi pen German Food and Beverage Festival zong kici hi. Sawltak #zomidaily\nPrevious: Leitung beima teng Zomite galkap i kisam dinghi\nNext: Zatui azangkhat mihing sin aneknoptha suakin avengpa thatlum\nUSA, Portland ah Tg. Langh Sawm Kim (kum 37, Heilei) in hongnusia\nKum 20 gual numeikhat Phone enkawmkawm in apaileh lei tungpan kia in si


url: =Tulaai Leitung thuthang tuamtuam te Updates (Oct 02) :: ZOMI DAILY\nposted on 2 October 2017 at 7:33 pm Lomkholna: Khawmpau, News, USA, World\nLas Vegas ah kikapna\nUSA gam sung ah gualnopna anasiatpeenna mun ahi Paktatna Khuapi ah Las Vegas Khuapi sung a om Mandalay Bay Hotel sung dawl-32 na ah Gualnuam tak concert bawl in Lasiam Jason Aldean in atawpnapeen la sa in asokeeilaai tak un migilo khat in October 1,2017 ni thautawh bankaap a mi 50 vaal si in 200 vaal liam ci in Palik Bu Joe Lombardo in genkhia hi.Thunei te in mikappa kaplum pah uha tuamun a tengte hi in amin gennuam nailo ci uhhi.Hih kikaapna apianhun peen 10:08 pawl hi a mipi 40,000 atawnziahziah laaitak ahihi.CBS News\nKim Jong-nam sihna\nNort Korea Leikhamaangpi I a U Kim Jong-nam sihna hang a GU amuk ah taat a upmawh Veitnam Numei Doan Thi Huong kum 29 leh Indonesia gammi Siti Aisyah kum 25 te October 1,2017 ni in thukhenzum ah thusitna kinei a kamawhkei uhhi ci in dawng uhhi. TV a ding mi ciamnuih a North Korea Agent te ongsawl hi ci uhhi. Azenzen in mawhna uh akimuhleh thahthuak ding uh ci hi.BBC News\nUS Gaal Vaanleeng kia\nUSA gam Tennessee State Tellico Plain ah US Navy te gaalvanleeng T-45 Goshawk namte khat Bomb pua kawm traning abawl laaitak October 1,2017 ni kia a asi aliam bangzah kitel naailo hi cin Mississippi base CBS News\nEgypt gam Kawlgam Palaaizum ah bomb puak\nEgypt gam Cairo khuapi a om Kawlgam Palaizumpi mai ah September 29 ni in bomb neukhat puakkham ah asi aliam nasialua omlo sam hi. Kawlgam a Muslim te nabawlsiatna uh kongthuhna uhhi ci in Egypt gam a migikilo kipawlna Hasm te in taangkokhia uhhi. VOA News\nRohingya te $75million kisam\nRakhaing gam a Rohigya te akibulpat kik nading in akisap neek le dawn silh lw teen $75miilion man kisam pha mahmah hi ci in Leitung Neek le dawn kipawlna WFP ten October 1,2017 ni in taangkokhia uhhi.VOA\nRohingya vaai Bangladesh leh US te kikum ding\nKawlgam pan gaaltaai Rohingya te koicihding cihthu ongtungding October 3,2017 pan Washington DC ah US leh Bangladesh Ulian te in asiatak in kikupna neiding uhhi.Tua ban ah Hih Rohingya cimawh te peen US in $32 million man neek leh dawn piading a $28m man Bangladesh lam pia in $4m man kawlgam lam ate piading in geelna om ci uhhi.VOA\nFacebook CEO Mark Zuckerberg Congress ah\nUS gam kiteelpi 2016 kum sung asubuai ding a Russia te nasepna ads leh account 3,000 vaal October 2,2017 ni in Facebook company in US Congress ah pholaakkhia tading ci in Facebook CEO Mark in genkhia hi. FOX NEWS\nCanada ah Misok te\nCanada gam Edmonton khua ah Somali gam pan Refugee a tung pasal khat in October 1,2017 ni Palik khat tentawh adawtkhit ciang Uhual mawtaw tawh mipilak ah taaigawp a palik ten ahunlap in mankhia man uhhi. Hih mihilo pa i mawtaw sung ah IS te i diakkhai khat om ci in palik ten gen uhhi.Piantit gam ah zong hibang mah in Numei nih misok te dawtlum uhhi.FOX NEWS\nRelated: France gamsung High School khat ah thau kikapna piang, mi 2 liam cih kizaphot\nPresident Trump in Kim Jong Un phinkik leuleu\nUS President Donald Trump in Secretary Of State Rex Tillerson kiang ah Rex aw Nort Korea tawh kamkumding kithawi vetse ken nakamkhamding a huihbei maimai hi.Isep ding peuh sem Rocket man belbal nuaitumsukding kaci hi ci in October 1,2017 ni im genkhia hi. FOX NEWS Thang Khawm Pau\nPrevious: ZYA – Laamzang makai kiteelthak, kum 9 cingta\nNext: Canadian Model khatin amittang Color laihsawm in bawlkhial, amit tawding


url: =Kiallap | Zomi Lyrics Directory :: Zomi Lamal Kaihkhopna :: Zokam Lyrics - Zola - Zomi songs - Zomi Music - Zomi Praise & Worship Kiallap – Zomi Lyrics Directory :: Zomi Lamal Kaihkhopna :: Zokam Lyrics – Zola – Zomi songs – Zomi Music – Zomi Praise & Worship\nLungdam Kohna Tuamtuam\n1. “Lungdam kohna tawh ama kongpi-ah lut unla, amah phatna tawh ama huang sungah tum un. Ama tungah lungdam ko unla, ama min phat un.”-LATE 100:4 2. “Topa tungah lungdamna ko-in, ama min phat unla, ama sepnate khempeuh mite lakah kitheisak un.”-LATE 105:1 3. “Ahih hangin ke’n ahihleh lungdamna aw tawh biakna kong pia ding […]\nTheisakna: Laisiangtho munte pen Galhiam Labu sung pan a ki la hi in, Laisiangtho version pen bible.com a Tedim Bible pan hi. Labu sung a a laimal tawh ki banglo thei ding a,ahih hang a khiatna a kibang mah hi. 1.”Zi pi unla tanu tapa nei un. Na tapate a’ ding mo la unla, na tanute […]\nDahna leh Hehnepna\nLAI SIANGTHO MUN PAWLKHAT Ahun a cin ciangin ancilna phual-ah buhlom atun mah bangin teeksih in han na zuan dinghi. Job 5:26 • Bang hang hiam na cih leh tua leivui panin nang hong ki piangsak a, nangin leivui na hihi. Lei-ah na ciah kik ding hi. Piancilna 3:19 • Ama kiangah kei ka pai […]


url: =Singkung thongkia cihbang naza ngeihiam? ~ ZD :: ZOMI DAILY\nposted on 7 September 2016 at 2:21 pm Lomkholna: Cimphawng, News, Sawltak\nSingkung thongkia, singkung matleh hen tuak cihbang naza ngeihiam? Pakistan gamsung aom Mawngkung (Banyan Tree) khat kolbulh khaukhih tuakmawk hi. Atung a Photo pen kolbulh khaukhih atuak Mawngkung hi a, akungtung ahzong “I am under arrest” cih thulu tawh lai kisuangmawk hi.\nHih Mawngkung pen Pakistan, Landi Kotal kici khuasung ah aom hi a, athupiang pen 1898 kum pekpan ahihi.\n1898 kum in hih Landi Kotal kici kuamteng ah British Army Officer khat om a, tuapa minpen James Squid kici hi. Hih Officer pa pen khatvei nitakkhat zukhamlua mahmah in aom laitak hih Mawngkung pen aomna munpan in kikhin kawikawi, ama omnalam manawh in paipai cihbang in zukhamsul in ngaihsun hi. Amahzong ahehsuak mahmah ahih manin Mess Sergeant khat thupia a, hih Mawngkung mancipsak hi. Sergeant pa inzong apu thupiak ommah bangin hih Mawngkung pen mancippah a, sikkhau, sikkual tawh hencip bikbek hi.\nHih Mawngkung pen akimatzawh kum 100 bang valkhin himah taleh tudong kolbulh khaukhihsa mahin ki koihkoihlai cimawk hi.\nTuahunlai in British Army tepen kilau mahmah a, amau ii gamtatna khatpeuh khuasung mite alangpang aomleh amauzong lehthuakthei cih ahih manin, kuamah in hih Mawngkung pen sikkhau sutkhialo in tudong aki koihsuaksuak hihtuak hi.\nONE EVENING A BRITISH OFFICER,\nHEAVILY DRUNK THOUGHT THAT I WAS\nMOVING FROM MY ORGINAL LOCATION\nAND ORDERED MESS SERGEANT TO ARREST\nME. SINCE THEN I AM UNDER ARREST.\nHih Mawngkung tungah atung abang in lai kisuang a, akung asihdong, apukdong mat atuakding hihtuak mawk hi. Cimphawng, thukhel nono 🙂 ZD Sawltak #zomidaily\nPrevious: Naupangno khat ekbuk tutna sungah alu awk ~ ZD\nNext: Hoihzaw! ~ Pau Khan Kap


url: =Khiatlah MB ~ Mungpi Khupson :: ZOMI DAILY\nposted on 30 December 2016 at 1:08 am UTC+9:30 Lomkholna: Article, MungpiKhupson\nKa lunggulh zawh sawtzo hi, Keia’ hi leh maw…. nisimin zutzutin ka angah ka pom dinga; kuama khut tawh hi lo keima’ khut teekteek tawh a nip nihniah sante ka meekmeek ding a…. ehem! Ahih hang mihau ta khat in na mukha leh iplah peelmawh kha dinga… taan lawh kha leng maw…\nNisim phial a kiphualna munah va heel zel ka hih manin kuama’ suh lohin kamphatna taktak tawh ka ngahzo ciamciam hi.\nAmah ka neih ni-in bangmah dang ka ngaihsun man kei hi. Keima inndei sungah limtakin veelin ka encik a, kuama sin nailoh virgin ahihna in hong thalawpsak deuhdeuh hi. A meel hoih banah a duangsuah zong na hi sitset sawnsawn lai hivaw, ka hamphat dan bel!\nAmah a mu khempeuh in hoihsa ciat uh a hampha hong sa-in ong phat khemkhem uh hi. Siang gen mai leng eteta lawnlawn dingin iplah tek uh hi. Ka lawmpa khat bangin, “maw… lawm aw… khatvei bekbek hong lawngsak tapeuh in khatvei bekbek“ hong ci ngutngut liang hi.\nSun hi leh zan hita leh ka paina peuhpeuhah ka tonpih kawikawi a, ka mansuah khak ding mahmah a lau hi pen mai ing. Hun ngah peuh leng limtak maingatin a koilai hiam teng ka na zawtsuk pahpah malam hi, omkhawm peuh leng ka khut mahmah omkhong hithiat theilo hi pen mai! Ka khiatlah mahmahna khat pen, lawnglawngin veelveel taleng zong hong cimtaak ngei peuhmah lo a, keia’ ahih lam kitel mahmah ahih manin tuumul meet bangin hong dawh hithiat lel hi.\nA meelhoihna leh a thusiamnate keia’ dingin phazo mahmah napi a aw bang ngaihbang sawnsawn lai hi vaw! La hong sak taktak ciang bang maw… ka bilah la ngaih penpen hisuk pah a, thakhat a ngawngkawi kawmin tongdam kisanna in sulzuih loh buang bangdang omlo hi.\nAw!! tuazahtaka ka khaitlah ka mobile handphone a neilo hi leng maw!!\nPrevious: “Zomi” Australia kumpi’n theihpihta ~ Paul Khai\nNext: Dahna Pulakna : Mangpha Pa Thang Khaw Khai, Kum 39, (Naulak beh)


url: =Pu Go Za Pau (kum 80, Dopmul beh) in USA, Charlotte khuapi pan hongnusia :: ZOMI DAILY\nposted on 9 December 2017 at 11:24 am Lomkholna: Dahpihna, News, ZIUSA, Zomi\nDahna Pulakna (Condolence Letter) | Mangpha Pu Go Za Pau, Kum 80 (Dopmul beh)\nUSA gam, North Carolina, Charlotte khuapi a teng Pu Go Za Pau, Kum 80 (Dopmul beh) in abeisa December 01, 2017 ni-in damlohna hangtawh atenna Charlotte khuapi panin mual ong liapsanta cihthu ih zakmanin Zomi Innkuan USA kipawlna in nakpitakin kidahpih, ki lainatpih hi.\nPu Go Za Pau te innkuan pen leitung nuntak khuasakna anuamzawding lunggulhnatawh abeisa 2015 kum in USA ong tung uh ahihi. Pu Go Za Pau pen USA gamsunga ong nusia Zomi sanggam laizom khat hihnatawh dahpihna lainatpihna lahna in Zomi Innkuan USA kipawlna in Pakkual khattawh mangpha khakna kinei ding hi.\nPu Pau tawh a nunugnpen hunzatkhopding pen ong tungding December 9, 2017 (Saturday) ni-in Rhema AG pawlpite ngeinatawh kituakin Rev. Thang Lian Kap makaihnatawh anunugnpen hehnep hunbawlna kineidinga tuakhitciangin hanmualah daitansakna/vuina kinei dinghi.\nMore: Dahpihna leh Phawkna laikhak pawlkhat ~ Rev. Khup Za Go\nI it mahmah Pu Go Za Pau ong nusiatna hanga adah akap, alungleng khuangai a innkuanpih atu ata, khuapih tuipih, tanau meltheih, behlehphung khempeuh tungah I biak vanglian Pasian kiangpana ongpai khasiangtho hehnepna bukim ong tung henla lungnop tawldamna ongguan kimtek tahen cih Zomi innkuan USA kipawlna in thu kingetpih hi.\nPrevious: Singapore ah Myanmar innteeng nasemkhat kibawlsia, athu ki kansan\nNext: ZAM Thupuak :: 10 Dec 2017 (ACTS & UNHCR te makaihna tawh damlote thapiakna kinei)


url: =Cidam in khansau nading :: ZOMI DAILY\nCidam in khansau nading\nposted on 9 May 2016 at 7:08 am UTC+9:30 Lomkholna: Health, News\nZomi te pen hong thau cia hong ki ci leh inuam hi. Tua mah bang ding sa in, Japan ka tun cil, tangval hi sam ih hih teh ci in, Japan nungakno te kiang ah hongthau zaw cia ka cih leh nuam hiau lo in ah mai hong san kei mawk hi.\nKawlgam ah pen nuntak haksat na hangin,anlim nezolo tampi ih om aa,ah thau te hampha sa(anlim nezo ci) in ah eng zong ih om hi.Tun Zomi te gamdang tung tampi ih om ta aa, duhduh ki ne zo ta hih ding hiam ,Face book te en leng ki limci thei mahmah ta hi.\nJapan ten pen thau luat hoih khin loh lam na thei uh aa,a thau te ah mau pumpi kem zolo in kituat ah hih man in, hongthau cia ci leng nuam nawn lo uh hi.Athau te pen ah cih nang thei nawn lo na tam zaw pian hi.\nThauna in pen natna piang sak baih ban ah, a thauna mun te aading in sisan zong hong kisam pah ah hin man in antampipi nek zong hong ki sam pah(hat vava na ding hi tuan lo) aa, ih khan zong tomsak ci hi.\nKhansau na ding in bangcih ding,\n1.Nu te pa te zah tak ding\nNangmah in nuamsa in leitung ah na nuntakna a sau na ding inah nanu te napate na zahtak in.Efesa6:2-3.Nu te pa te thumang in ah lungdam sak te tung ah zong Topa lung dam in .ah nah lawh pek sak aa,lngnuam in,cidam aa ah khan uh zong sau hi.\n2.Exercise bawl ding\ncomputer mai khawng aa tuthapai ,inn sung khawng ki bilhcip ,lumlum cih te pen cidam na siasak aa, Adam ten satan khemna ah na thuak teh Ih pumpi pen nasem(khuaul suaksak) ding kul ta hong hi mawk hi.Tua in cidam sakin ihkhan zong sau sak hi.\n3. An tam ne lua lo ding (sum bei pha tuam lailai)\nkhan sau na ding in, Pumpi sung ah Mitochondrion ki sam aa,An tampipi ih nek ciang in ih pumpi in tua te thoh khia nawn lo ci uh hi.\nAn pen duh zahzah hi lo in pumpi aa ding aki sam zah ciang bek(kham mialmial) ne leng pumpi in Mitochondrion na thoh khia ah hih man in ih mel zong damdam in nosuah in khansau sak ci uh hi. Tua ban in Mitochondrion a om an(mehthuk ,lothangkang,gamlothang(leek),pyikyinga) cih te nek ding zong hoih hi ci uh hi. (Japan TVpan)\nZomi pih te cidam in khan sau ding deih sak na tawh,\nPrevious: Tulaai Leitung Thuthang Tuamtuam Updates May 9, 2016\nNext: Pasal te deihtheih numei te… ~ Zomi Quavadis\nBible Society Panpihna\nTulaai Leitung Thuthang Tuamtuam Updates August 13, 2015\n‘Tedim’ bangci at ding?, ‘Zomi’ in bangciang huam?


url: =China 150cc - 300cc Water Cooling Wagon Gas Cheap Trike Three Wheel Motorcycle with Cargo Cab Box (SY300ZH-C3) - China 300cc Water Cooling Three Wheel Motorcycle, Wagon Three Wheel Motorcycle\n300cc Water Cooling Three Wheel Motorcycle, Wagon Three Wheel Motorcycle, Gas\tCheap Three Wheel Motorcycle manufacturer / supplier in China, offering 150cc - 300cc Water Cooling Wagon Gas Cheap Trike Three Wheel Motorcycle with Cargo Cab Box (SY300ZH-C3), Trike 150cc-300cc Gas Disc Brake Three Wheel Motor Cargo Tricycle, 3 Wheel Motorcycle, 300cc Heavy Trike, Water Cooling Three Wheel Motorcycle, Cargo Tricycle with Five Wheels and so on.\nSupplier Homepage  Product  Tricycle  150cc - 300cc Water Cooling Wagon Gas Cheap Trike Three Wheel Motorcycle with Cargo Cab Box (SY300ZH-C3)\n10 Pieces US $770/ Piece\nModel NO.: (SY300ZH-C3)


url: =Pate Itna :: ZOMI DAILY\nposted on 10 November 2014 at 4:35 pm Lomkholna: Article, Suanno, TuunlehZua\nLeitungah nuntak khuasak theihna dingin ka nulepa ong gawmsak a thupha ong piaksak Topa ka pahtawi masa hi.\nKa nu gil sungah ka om a kipan ka nu leh a gil sunga om kei ka cidamna dingun ahih theih tawp tawh lokho singpua, sum zong paai zong ka pa’ ong itna bang tawh teh thei ding ka hiam? Ka suah khit ciang zong ong it mahmahin ong nono nuam himah leh zileh tate adingin sum zong paai zongin guahzu nisa nuai haksa sa mahmah ta leh saklekhang ah zin suk zin to hi.\nLampai kisin leh pau kisin in ka om ciang zong hong sinpih nuam mahmah in lam kalkhat kalnih ka pai theih ciang kam malkhat malnih ka pau theih ciang nuam mahmah in lungdam mahmah hi. Ahizongin inn ah ong ompih hun ding neilo liangin ziletate ading khualman mahin sumlepaai zong dingin zinkhia den hi.\nSang kah thei dinmun ah ka tun ciang sumbeina kibeh lap to ahihmanin ka pa buai tektek in ka pa tawh ka om khawp hun tamlo hi. Ka pa in Pasian thu tawh hoih tak ong pan tah ahihmanin ka nu leh ko unau in ka pa ka zahtak mahmah uh hi. Ka nu leh ko unau tengin ka pa tuaci zawdeuh leh ci-in ka hawmthawh ngeikei uh hi.\nTan lang pan tan 8 (giat) ciang ka pa’n amah leh amah hanciamin sang ong khazo hi. Tan 9,10 Khuapi ah kah kul ong hita ahihmanin ka theih pih loh hang ka pa a lungkham mahmah ding hi. Ahizongin ken ka pa ka muang mahmah a ka pa’n Khuapi ah sang ong kah sak zo lel in teh ci’n ka muang mahmah hi. Ka pa pen tan 2 ka kah laitak a kipan Pasian na hubit in semta hi. Khuapi Boarder ah ong koih nuam ahihmanin sum alom a puak kulta hi. Ka pa’n thudang onggen lo in na lai uh ong hanciam un maw mite khut nuai ah omlo ding hi hong ci ngiat in thu hong nget sak tangtang hi. Khual ah sang kah pen simmawh i tuak hun leh i gialkial hun om in lunglenglua in ki om thei hi.\nTua ciangin nulepa ki honuam ngaungau in ki ciah nuam mahmah hi. Lunglen ding leh lungkiat ding ka pa’n thei ahihmanin lai ong khak a ka lunglen ong nuam tuam in thathak ka lakik zel hi. Ka pa’n thu ong hilh ciang, phone tawh ong hopih ciang leh lai ong khak ciangin Paunak 4:7-8 tawh tha ong pia denin tha ka ngah mahmah hi. Sangsap ding leh zat ding sum a om loh ciang ka pa kiangah ka vaikhak den hi. Ka pa’n ama khut sungah sum a omloh ciang zong mite kiangah leitawi zongin ong khak veve hi. Ka pa ong itna leh ong khualnate cik mah hun in ka thuk zo ngei kei ding hi.\nKa pa it banga ong it ong khual ong panpih ong lamsang ka it mahmah uh ka pano ahihi. Ama ading zong khawllo liangin ko unau teng ong huh den hi. Tu dongin ka\nkisapna khempeuh uh ama tungah ka ngenlai uh hi. Ka papi leh ka palaiten zong amau hih theih zahzah in ong huh uh a thu ong nget sak den manun ka lungdam mahmah hi. Pate’ ong itna gengen ni gelhgelh ni cileng bei ngeilo ding hi. Tua ahihmanin ka pa ong itna, ka pano ong itna, ka pa sanggamteng ong itna leh ta bang ong nei a ong it khempeuh tungah kuama piakzawh loh Pasian hehpihna thupha ong tungkim ciatta hen. Amen\nZomi ka hi hi.\nPrevious: I neihsa leh i kisin/zon tawm ding pawlkhat\nNext: Thukhel nono General Knowledge (Part 1)\nZawnna Khiapna Geelna (Poverty Alleviation Program) ~ Pau Sian Lian\nAksa Taangciim – 1 ~ Hau Za Cin


url: =Zomi National Congress (ZNC) in laibawl - TUNGZANG NEWS\nZomi National Congress (ZNC) in laibawl\nZomi politic gamvai ah Zomi party Zomi National Congress (ZNC) in kumpi tawh kizopna ding gamdang kumpi theihpih na ding laibawl uh ci hi. Hih laibawl (Registration) pen kawlgam ah 2015 kum ah kitel na pawipi mipi teltheihna ding leh kitelna ah ki helna ding cih utna tawh kumpi kiang ah laibawl hi. ZNC in a beisa kum 1990 kum kawlgam bup kitelna ah Zogam ah Tedim leh Tonzang ah gualzo khin hi.\nZNC makaipi (President) Pu. Chin Sian Thang “matpongtin (Registration) bawl na ding vai tawh kisai-in, zuih ding thukhun (by law) pawl khat akikhel leh lailut kitelna (Bi-Election) ah alut ding teng i min sazian (List) te kipia theihta ahih manin ZNC in zong kapia ding uh hi. Tua banah hih lailut kitelna (Bi-Election) tawh kisai in,ko ZNC Party te'n March 3,,2012 Saturday ni in, matpongtin (Register) bawl ding/bawllo ding vai kikup khopna(Meeting)khat ka neihna pan un, lut ding le Register bawl dingin khensatna kinei hi. Tua hi-in, gam leh minam ading sepnate ah mipite muhna/zaakna leh kiphualsel thapai cihte kizangthei lo a, a langtaak le suaktatak a i sep ngam ding kisam ahi hi ci in gen hi. Tua mah bangin ZNC Party in zong avui atang tawh gualzawhna cihte ka deih peuh mah kei uh a, tu le mai lamah zong tua bang danin kasem peuh mah kei ding uh hi. Ko, ZNC Party in ahih leh mipi tha mah muang in, mipite tawh gamtang in, mipi deihnate thupisak leh thusim in, mipi thukimna bangbang in thuman (Officially) a Matpongten(Registration)abawl ding ka hih uh hi” in genna neikhia hi.\nA beisa kum tampi sung mah kawl kumpi hoihlohna hang in ZNC in kumpi tawh kizomna lian laibawlna neilo uh hi kum tampi (boycott) in tuni ciang kalsuan to uh hi.\nTu nung sung teng in zong Shan National League for Democracy in a gamsung makaih ding hih kitelna (Bi-Election) ah lut in laibawl khin uh aa, tua mahmah bang in zong Zomi National Congress in ZNC in zong laibawl uh hi. Mai kha April 1, 2012 ni ah kiteelna (Bi-Election) ah lutta ding hi.\nTungzang News References: Burma Today, Tongsan


url: =Nunglam in Zolai ah Double Vowel zatzia them ikikum khin hi. Tuakhit ciang, kepcing huai kammalciik pawlkhat thu zong genkhin hihang. Lakam, paunak zong tampi inei hi. Atom in genleng, Zolai vai-ah thangah huai semsem cih kitel hi.\nTutungin Zolai ah Hyphen (-) zatzia them kikum nuam hang. Amasa-in na khatpeuh isin ciangin abulpan mah a kan/sin masak hoih hi. Abul abal itheih khitteh puahphatna behlapna pen kikhial lozaw hamtang hi. Bultak thuktak a kantel masa lopi leh ei kivakna lopi khat vaki tulmawh luatna pen ‘innteek te’ mit heek theilo a, anbel buluh pualpual leenglahai tawh kibang hi.’ Mikangte’ paunak ah, “Half knowledge is dangerous,” cimiau uh hi. Vanglak, laklawh bektak ciang theihna pen lauhuai hi. Itheih leh theitel vet, itheih keileh theilo vetleng vaisiang zawsop hi. Theitel mialmual lopi a kitheih sakna pen buaihuai zawkan lai hi. Thei napi atheih bangin azang nuamlo teitei te lah ‘leengpei kisong sowlawi’ tawh kibang hi. Heihei taleng lampi tungtawn theilo in lamnawl tengah sawitai vaivai veve hi. Tuate pen athei te’n hilh khamah leh zong maizum zahla taleh zuihsawm tuanlo in tangkai veuvau lel thei uh hi.\nZolai ah Hyphen zatzia pen Manglai tawh zatdan kibang phalo hi. Atamzaw in Vowel tawh atawp laimal khat leh Vowel tawh akipan laimal khat gawmtuah in malkhat isuahnop ciang kizang hi. Isim ciangin aw (2) kisuah hi. Gentehna in:\nJesuh in anung zuite kiangah, “Kei kahong paikik baih tading hi,” ci-in (ciin hilo) agen hi.\n(Hih munah Hyphen zang keileng ciin @ guahciin, ciin-le-tuai, Ciin Lun, etc., cihbangte tawh awsuah kibang laizang ahih manin, tuate tawh khentel theih nading a kizang hituak hi.)\n“Khaipu gilpi damlo ahih manin Zatopi ah ki-at (kiat hilo) ding ci hi.”\n(Hihpen Sia Khoi Lam inzong nagen ngei hi. Hyphen omkei leh kiat = kuigawp/kiatgawp, kiasuk, cihbangin akhiatna tuampi suak thei laizang hi.)\n“Cing Khup leh Ngam Bawm ki-it (kiit hilo) mahmah uh hi.”\n“Note na ki-it un.”\n(Ki-it ah Hyphen tawh kigelh zaw hi.)\n“Zan ni-in (niin hilo) guah ciin hi.”\n(Hih munah niin @ niinthem, niinbung, etc., agen hilo ihih manin Hyphen kizang hi.)\n“Hongciah baih in ci-a (cia hilo), hongciah hak veve.”\n(Hih munah zong cia @ tuacia, hicia, etc., cihbangin agolna, aneuna agen hilo ihih manin Hyphen kizang hi.)\nAtaangpi in hih atung a dante ah Hyphen kilim zat pen hi. Tualo azatna dangkhat leuleu pen laimal nih leh thum val aphate malkhat isuahnop ciang leh Noun in izatnop ciang kizang hi. Gentehna in; ‘Pheituam-sungteen’ ‘Nu-le-pa,’‘ciin-le-tuai,’ ‘tu-le-ta,’ etc. Ahi zongin hidan pen kitamzat nailo hi. Zatnop leh zattheih, zang takei leng poiluatna omtuan lo hi. Kikup tohtoh theih hi.\nAkizang ngei khollo leh azathuai khollo Hyphen zatna pawlkhat ensuk leuleu ni. Mitawmcik khatin Zolai ah atam genna ahi Plural ‘te,’ Affixes ahi ‘in, te, a,’ leh Prepositions ahi ‘ah’ cihkhawngah phengzat gawp uh hi. Zatngeina ah Consonant tawh atawp laimal khat leh Consonant tawh akipan laimalte (Or) Vowel tawh atawp laimal leh Consonant tawh akipan laimalte (Or) Consonant tawh atawp laimal leh Vowel tawh akipan laimalte malkhat isuah ciangin Hyphen koih kullo hi. Tuapen tudong hoihpen lai hi. Telkhialh nading omtuan samlo hi. Akitel dingin anuai ah Hyphen zatkul khollo munte Hyphen zatna pawlkhat enleng:\n“Nuungkum lam-in guahtui tawm-a, Zomi-te luungkham-in lam-et beei mahmah uhhi. Luungkham man-in huhna ngen-in, namdang-te huhding lam-en uh hi. Tukum-a kipan-in hahkat-in, a-kisap na mun-ah leihoihza-te buah sawm-ta uhhi. Gamdang-om Zomi-te in-zong a-hi thei bangmah-in panpih-a, inn-ngak-te in-zong a-hi thei bang-in na-na hanciam ding-uhhi.”\nHih atung a gentehna sungah Hyphen tuizat bang a kizang hi-in, ahoih ding abat hangin simhak zaw, telhak zaw lehbung hi. Tua hi-a, paizia Norm om meello a Hyphen thaangzat gawppen Zolai Standard sangsak tuanlo banah siasak behlap hi. Tua ahih manin Zolai gelh ciangin Hyphen nangawn zatdan/zatzia akilawm akituak theih huai, kanhuai mahmah a, itheihcian meel keileh zong tamzat keileng khialhna tawmzaw lai hi.\nZam Sian Sum


url: =Bio Archives - Zomi Adventist Innkuan\nယေရှုခရစ်၏ ၁၈နှစ် ပြဿနာ ——– fri တစယာက် က မေး လာ လို့ ဆရာ ဆိုး ရဲ့၁၈နှစ် ပြသ နာ ဖြေ ရှင်း ချက် လေး ကို ယုံကြည် သုူ များ အ မြင် ရှင်းဖို့အ တွက် တင် ပေး လိုက် ပါ တယ် ယေရှုခရစ်တော်၏ သက်တော်စဉ်ကို ဖတ် ရှုလေ့လာကြ သောအခါ … ဆိုး (ညစဉ်ခွန်အား) သက်တော် (၁၂) နှစ် မှ အနှစ် (၃၀) အတွင်း ကြားကာလ (၁၈) နှစ်တွင် ယေရှုခရစ်တော်သည် ဘယ်မှာရှိနေသနည်း။ ထိုကာလ ယေရှုခရစ်တော်၏ ဘဝတစိတ်တပိုင်းနှင့် […]\nHeidi Burke (kum 14) in khut le khe kimlo himah taleh ama’ tup le ngimte a hanciamna ah bangmah buaina pia lo hi. Burke in a sangkahna Shawnee Mission, Kansas a om Midland Adventist Academy ah lai siam leh music siam in minthang hi. Band tawh a kithuah ciangin Trumpet tum a, inn ah a […]\nELLEN G. WHITE THU By: Pr. Kham Khen Pau Thu Patna: Seventh-day Adventist Believe 27 bu sungah Ellen G. White’ laigelhte Lai Siangtho tangg aa zat ding hi lo hi. A kizakimin zong seh ding hi lo hi. Lai Siangtho pen, a tuam vilvel Pasian kammal, Kha Siangtho humop (II Tim. 3:16) ahih manin, Ellen […]\n11 March 2019 | Dr. Desmond “Des” Ford went to his rest in Christ today at the age of 90. A pastor in Australia, where he was born and raised, he graduated from Avondale College in 1950 and completed a Master’s degree in systematic theology in 1959 at the Seventh-day Adventist Theological Seminary when it […]\n1882 kum November 21 ni suak. 1899 kum in Tui kiphum. 1904 kum in Pennsylvania University pan B.Sc. Degree ngah 1908 kumin Rochester Theological Seminarypan B.D Degree ngah. 1908 July 7 ni Ordination kipia. 1908 Sept. 3 ni Elizabeth Coldwel Smith tawh kiteng Tapa 3 nei in; Joseph Howard Cope, Harry Cope leh Appleton Danforth […]\nNUNG ZUIPITE KALSUANNA & SIH DAN 1. Matthew in Ethipia khua ah biakna hangin Naamsau tawh thahna thuak hi. 2. Mark in Egypt gam Alexandra khua sungah Sakol tawh lampi dungah a sih dongin ki-kaaitaal hi. 3. Luke in Greece khua ah a hunzat nasialua a hihmanin kikhai lupna thuak hi. 4. John in Rome […]\nEarly Life Victor Kipzanang was born at Khuasak, Chin State on 4 Dec 1940 to Pu Tuang Thawng and Pi Vung Kam. His father was an active leader of the Christian Endeavor Society, who finished a diploma from Pyinmana Agricultural Institute. He was known as the forerunner of modern agriculture and horticulture in the Chin […]\nEarly Life (1939-1959) Thang Pu was born at Kaptel, Tiddim Township, Chin State on 15th June 1939. His parents were Mr. Gen Khaw Tual and Mr. Thawng Do Cing. He has six brothers and sisters. He was the six and from the eldest, they were Mrs. Vung Khan Man (late), Mr. Khual Pau (late), Mr. […]\nFirst Non-Zomi President of UMM Elisha Paul Early Life (1925-1940) Elisha Paul was born at Shwedaw village, Taungngu district, Bago (formerly, Pegu) Region, Central Myanmar (formerly, Burma) on 24th April 1925. His parents were Mr. Paul Myet Mai and Mrs. Ruby. First the family lived at Tungyin village. Elisha has six brothers and sisters. He […]


url: =Kallang in Macpherson / Potong Pasir | Property for Rent | Gumtree Classifieds Singapore\n"kallang" in Property for Rent in Macpherson / Potong Pasir\nmaster@21 lor tahar, near Kallang mrt\nno agent fee!no live-in landlord! aircon, furnished, wifi, $1100/1pax, $1250/2pax.simple cooking..cleaning service for common area on weekly basic.near amenities.8 mins walking distance to Kallang MRT.Interested, please contact Kate/ ALP 900 52506\nDo you want to be alerted via email when we get results for your search? Property for Rent in East (Keyword:"kallang")


url: =Kuala Lumpur, Batu Caves naupang amangcip pen Fridge sungah asisa in kimu :: ZOMI DAILY\nKuala Lumpur, Batu Caves naupang amangcip pen Fridge sungah asisa in kimu\nposted on 4 July 2018 at 10:46 pm Lomkholna: Malaysia, News, Sawltak, World\nMalaysia, Kuala Lumpur, Batu Caves ah zanni in naupang pasalno kha 5 bekbek aphapan khat mangcip hi ci’n ki Report hi. Tua nangpangno pen tua naupang akem “babysitter” te ii innsung aom Refrigerator sungah asisa in kimukhia cih NST pan kiza hi.\nPolice te genkhiatna ah tua naupangno ii aluanghawm pen nitaklam 10:30pm hunpawl in naukemnu ii innsung Refrigerator ii Freezer Compartment sungah akihencip, asisa in aki mukhia hi ci’n genkhia hi.\nTua aluanghawm aki muhkhiat madeuh in naupangno ii apa in atapa mangcip hi ci’n Police Report bawl hi. Tua naupangno pen naungek akepsak Babysitter te innpanin apa akineih khatin dawnkhiakhin kici hi. Ahi zongin apa taktak in atano uhpen dawnnailo in, tuaciangin atano amangcip ahihlam kithei a, apa inzong amanlang in Police Report abawlpah ahihi.\nVideo: A five-month-old baby boy, who was reported missing yesterday, has been found dead inside a refrigerator at the babysitter’s house in Taman Nakhoda, Batu Caves. Police said Adam Rayqal Mohd Sufi’s body was found stuffed inside the freezer compartment of the fridge on the second floor of the house, at 10.30pm last night.\nTuaban ah apa in atapa ii Photo pen Social Media ah khahkhiapah in, katapa mangcip hi, hong zonpih un, atheikha te’n hongzasak un ci’n huhna ngenpah hi.\nGombak police chief Asistant Commissioner Ali Ahmad in agenkhiatna ah tua amangcip naupangno pen Napkin khattawh kituamcip in, Green Zipper Bag sungkhat ah ki guancip cihi.\nHih naupangno mangcip cih Police Report akibawl ciangin kum 33 aphakhin tua naupang akem Babysitter leh tua innsungah aompih kum 36 aphakhin khatte kimanpah in, thudotna kineipah hi.\nTua naupang akem te ii athugen Statement ah agen uh hibanglo ahih manin, Police te’nzong naupang kepna innsungteng zonkhiatding kipanpah uhhi.\nMore: Naupangno khat mawtaw sungpanin akiatkhiat laitak Video Clip ki thehzak\nTuaciangin Babysitter innsung panin naupangno ii aluanghawm aki mukhia ahihi. Naupangno ii aluanghawm pen Kuala Lumpur Hospital ah kipuaksak a, tuapanin asihna ahang Postmortem kibawlding cihi. Anu apa te’n bangzah in na asazendiam? Video sungah nupi khatin na salua in akap vangvang laitak ki muthei a, athuak ziading ngaihsutpih ciangin lainat huai mahmah hi. Sawltak #zomidaily\nPrevious: Sa ngawngsau akaplup tawh Photo akizaih sabeng numeikhat ki mawhsak mahmah\nNext: CNF vai Update ~ Cin Lian Khai\nMinam Lian ~ Thang Khan Mang\nDaw ASSK ih umzo diam?\nThuthak Tomkimcing 25 Nov 2014


url: =JK Apni Party inaugurates its Jammu office – Top News of J&K\nJAMMU, Jun 22: Jammu and Kashmir Apni Party (JKAP) has inaugurated its office in Jammu opposite to the Government Hospital here today at Gandhi Nagar.\nAccording to the press statement issued here, the JKAP’s Jammu office was inaugurated by former minister and senior leader, Ghulam Hassan Mir, former minister, Dilawar Mir, former minister, Ajaz Ahmed Khan, former minister Manjit Singh, former MLC Vijay Bakaya, Syed Asgar Ali, Vikram Malhotra, Namrata Sharma, Raqeeq Khan, Bodh Raj Bhagat, Amandeep Singh, Madan Chalotra, Sonu Verma, Vehbav Mattoo, Sanjeev Gandotra, Anuj Manhas, Jagmeet Singh, Kuldeep Wahi, Rajeev Gupta, Bipul Bali, Advocate Nirmal Kotwal, and other leaders of the party.\nLeave a Comment on JK Apni Party inaugurates its Jammu office


url: =Korin Masa 11 | Siantongluan.net\nKorin Masa 11\nKorin Masa 11 |\nKeimah in Khrih gamtatzia ka zuih mah bangin note in zong keima gamtatzia hong zui ta un.\nNote in kei hong phawk tawntungin ka hong hilh thu khempeuh zui na hih manun ka hong phat mahmah hi.\nAhi zongin na theihding uh ka deih thu in: Mi khempeuh lutang pen Khrih hi a, numei lutang pen pasal hi a, Khrih lutang pen Pasian ahihna thu ahi hi.\nPasal khatpeuh in mihon biakna sungah a lukhu lakhia lopi-in thungen ahi a, Pasian thugen ahi zongin a om leh Khrih min a daisak ahi hi.\nTua mah bangin mihon biakna sungah numei khatpeuh in a lu khuh lopi-in thungen ahi a, Pasian thugen ahi zongin a om leh a pasal min a daisak hi a, a lu a met numei mah tawh a kilamdanna a omlo ahi hi.\nNumeite in a lu a khuh kei ding uh leh a sam uh met vet uh hen. Tua ahih manin numeite in a sam uh a metding a zumhuai mahmah khat ahih mah bangin a lu uh khuh ta uh hen.\nPasalte pen Pasian lim leh a minthanna a kilangsak ahih manin a lu uh a khuhding uh kilawmlo hi. Ahi zongin numeite pen pasalte minthanna a kilangsak ahi hi.\nBang hang hiam cih leh numei tung panin pasal kipiangsak lo a, pasal tung panin numei kipiangsak zaw hi.\nNumei hangin pasal a kipiangsak hilo a, pasal hangin numei a kipiangsak hizaw hi.\nTua ahih ciangin a pasalte uh ukna nuai-ah a om ahihna a lahna dingun vantung mite muhna-ah numeite in a lu uh a khuhding uh kilawm hi.\nAhi zongin Topa thu sunga i nuntakna-ah numeite pen pasal tawh loin a tangdinzo hilo a, pasalte zong numei tawh koploin a tangdinzo hi tuanlo hi.\nBang hang hiam cih leh numei pen pasal tung panin a kipiangsak hi a, pasal pen numei sung panin a suak ahi hi. Tua hi a, na khempeuh, Pasian kiang panin a hong pai ahi hi.\nHih thu nomau mah in ngaihsun tawm un. Numeite in a lu uh khuh lopi-in mihon biakna lakah Pasian kiangah thu a ngetding uh kilawm ahi hiam?\nI pianpih ngeina mahmahah zong pasalte in sam sau a khawi pen amau-a dingin a zumhuai thu ahihna,\nleh numeite in sam sau a neih pen a minthanna uh ahihna thu hong kilangsak hilo ahi hiam? Numeite sam sau pen a lu uh a tuamna dingin a kipia ahi hi.\nHih thu a nialnuam a omkhak zenzen leh eite-a kipan Pasian pawlpi mi a kuamah peuh in tu-a ka hong gen ngeina lobuang adang a thei omlo hi, ci-in gen ding lobuang bangmah dang omlo hi.\nAhi zongin a nuai-a thu tawh kisai-in note ka hong pakta kei hi. Bang hang hiam cih leh pawlpi kikhopna na neih uh ciangin phatna sangin siatna na piangsakzaw uh hi.\nA masa penin, pawlpi na kikhop uh ciangin note lakah pawl kikhenna om hi, ci-in ka za hi. Hih ka zak thu a manna omkha dingin ka um hi.\nBang hang hiam cih leh kuateng pawlpi mi citak ahi hiam, ci-in a kilatna dingin kikhenna a ommah ding ahi hi.\nNekkhawmna a bawl dingin note na kikhop uh ciangin Topa Nekkhawmna a ne dingin na pai kei uh hi.\nBang hang hiam cih leh nekkhawmna ne dingin na pai uh ciangin pawlkhatte amau an tawh na tung masa-in ne pah uh ahih manin, pawlkhatte a kham mahmahin na om uh hangin pawlkhatte gilkialin a om uh hi.\nHih bangin na gamtat uh, anletui na nekna ding uh inn neilo na hi uh hiam? Tua ahih kei leh Pasian pawlpi simmawh bawlin pawlpi mizawngte na maizumsak nopna uh ahi hiam? Hih thu tawh kisai-ah hong pakta ding nong sak uh leh note ka hong pakta het kei hi.\nBang hang hiam cih leh note kiangah ka hong gen thu pen Topa kiang panin ka ngah thu hi a, tua thu in: Topa Jesuh a kilehhek ding nitakin anlum la-in,\nPasian tungah lungdamna a kohkhit ciangin balnen a, "Hih pen note-a dingin a hong kipia keima pumpi ahi hi. Kei na hong phawkna dingun na ne un," ci hi.\nTua mah bangin nitak an a nekkhit uh ciangin hai la a, "Hih hai sunga om leenggahzu pen keima sisan tawh a kikipsak Pasian thuciamna thak ahi hi. Hih bangin na dawn simun, kei na hong phawkna dingun na dawn un," ci hi.\nBang hang hiam cih leh hih bangin anlum ne-in hai sung panin leenggahzu na dawn simun, Topa a hong paikik matengin ama sihna thu a gengen na hi uh hi.\nTua ahih manin a kilawm lopi-in Topa anlum ne-in, a hai panin leenggahzu a dawn mi peuhmah pen Topa pumpi leh a sisan a mindaisak hi-in a mawh ahi uh hi.\nTua ahih manin a kuamah peuh ki-entel masa phot uh hen la, tua khit ciangin Topa anlum ne-in a hai panin leenggahzu dawn pan ta hen.\nBang hang hiam cih leh Topa pumpi a khiatna theilopi-in anlum ne-in hai panin leenggahzu a dawn mi pen amahmah mawhsak thukhenna a kipiatawm ahi hi.\nTua bang mawhna hangin note tampi tak cina-in na zawngkhal uh a, pawlkhat zong na si uh hi.\nEite hoihtakin ki-entel masa peuh lehang Pasian mawhsak thukhenna i thuak kei ding hi.\nAhi zongin eite in hih leitung mite tawh mawhsakna i thuakkhawm lohna dingin Topa in eite hong thuhilhin gim hong pia hi.\nTua ahih ciangin sanggamte aw, nekkhawm ne dingin na kikhop uh ciangin kingakkim dimdiam un.\nTua bangin na kikhop uh ciangin Pasian thukhenna na thuakkhak lohna dingun a gilkial na om uh leh zong na inn uhah an ne masa un. Thu dangdangte ahih leh ka hong pai ciangin ka hong gen ding hi.\nTedim Lai Siangtho / Laibu: Korin Masa 11


url: =Penglam Journal (Thuleng) kihawm khia: ECODS :: ZOMI DAILY\nposted on 11 June 2017 at 2:43 pm Lomkholna: News, Zingsol, Zomi\nAbeisa Kum 4 lai in Zomi sung ah a min thang mahmah Penglam 3 Zopau awsuah Movie (3 Idiot) hong bawlkhia ahi ECODS Kipawlna pan in Penglam Thuleng (Journal) ci in Laihawmna khat June nipi masa in hong hawm khia thei uh hi cih thu kiza hi.\nTutung Thuleng sung ah – Thuleng 4 kihel a, a thu lu te leng tomlakna pawl khat te a nuai a bang hi.\n1. Ei-le-ei Kizahtakna (Tg. Lang Sian Mung)\n“amah-leh-amah akizahtak mite in na thakthak zong sin ngam uh hi. Sinngam uh a hihman in gualzawhna thakthak zong ngahtoto uh hi.\n2. Adik Galdona (Tg. Pau Sian Lian)\n“Galdona a hangpen thuman,thudik ahih pelmawh kul hamtang-a, gamkek nuamte, gal bawl nuamte’ zawhthawhna pan kikepna (self defence) ahih hamtang kul hi.”\n3. Khangsawt Kimang Khantoh Nading Lampi Thak-ah (Tg. Hang Za Dal)\n“Ellen MacArthur in… Circular Economy (CE) cih min tawh, alui nasepzia ahi “Lakhia, bawlkhia, paikhia” cih pan in, “bawlkhia, zangkhia, zangkik” cih ngaihsutna thak, sepkhiatna thak khat hong pankhia hi.”\n4 . Zomi khitteh Bang? (Tg. Nang Sian Thawn)\n“GZA bulphuh (4) sungpan khantohna leh sepkhiatna leh tua ban-ah zomi education foundation neih ding kithukim-in a kisep khiat ding a kingak lai tak hi. GZA bulphuh khantohna in mihing khantohna nam 3 teng sep masak-in hong nei le-uh hoih mahmah kaan ding hi.\nA Thuleng MIN pen “Penglam” akici ziauh hang in a sung a om Thu te pen tuhun leitung paizia tawh kihualkhawm thulaigil mahmah te ahih man in i hunpiak zah sang a zah tampi thumuh thakna kingah hi.\nBek tham lo in – hih Thuleng pen a khawnkhawng in online pan in kihawm khia hi a, mobile phone, tablet le desktop te pan in nuam tak in sim theih nading layout kibawl ahi hi.\nHi link pan in diret in kingah thei hi. https://goo.gl/ph5kqr\nEcods kipawlna te ii a thu le nasepna hih mun pan in ki en thei hi. https://www.facebook.com/ecods.myanmar/\nHih Penglam thuleng na sim khit ciang hoih na sak leh na lawm na gual te kiang ah na hawmsawn (share) sak in maw! Zingsol\nPrevious: Malaysia gamsung ah Plastic tawh akibawl buhtang “Plastic Rice” om ci’n Report kibawl\nNext: Malaysia gamsung ah Zika Virus alut khakding ki patau mahmah


url: =Aizawl Khuapi Thu ~ Thu Tatuam (Siyin News)\nAizawl Khuapi Thu\nTuesday, June 20, 2017 Mizo Ngam News 1 comment\nAizawl khuapi sia Mizongam ii khuapi ci'n ih heaksa hi aa, tulaitak mihing 300,000 val bangh teang zo hi.\n1871 kumh pan 1872 dong, hausa seam Pu Khalkom ngilosa ahikom, Mikang ngamkeakte in, Aizawl khua mun ah ngiaphual sat aa ahai ngawlin, Aizawl sia khuano khat hong suak hi.\n1890 ciang Mizote taw akido Mangkang ngamkeakte huu tu in, Assam pan palik bu Dally le palik 400 sia Aizawl khuaah hong theng uh hi.\n1892-1895 sung lampi ahoizaw in vawt uh aa, mundang taw kizopna nei thei uh hi.\n1966 Mizo hiamtoai, Mizo National Front te hong laang in, India ngalvanleangte in bomb khiat uh aa, nasia tatak in kisia hi.\nEducational Taw Kisai\n1958 kumh in Pachhunga University College nei uh aa,\n1975 ciang Aizawl College nei thua uh hi.\n2011 ciang Mizoram University nei in, Anuai abangh department nei uh hi:-\nSchool of Earth Sciences & Natural Resource Management\nSchool of Economic, Management & Information Science\nLengpui airport nei uh aa, Helicopter service zong 2012 kumh pan kipan hi. Meileang lampi sia Aizawl pan 120 km kikhualana Bairabi khua ah om hi.\nReiek is tourist resort, kici Mizo traditional Mizo khua khat om in,\nDurtlang hills ngamdangmite haw nopna ngam khat nei hi.\nLeitungah innkuan tambel Pu Ziona ii tengna inn zong tourist te pai thei aa "Berawtlang tourist complex hosts cultural programs" ci in, Baktawng khua ah om hi.\nMizoram state museum le shopping pai thei natu Bara zii zongh kinai hi\nTuangpu (Thu Tatuam)


url: =Cathedral phaya-kyong tu mat (Bomb) mei on a mi m'chih.\nJuly k'cha (31) hngüp ung Nicaragua ghuin-khaw ung om ciah (Managua’s Cathedral of the Immaculate Conception) Catholic Phaya-kyong ah a k'kyong ah Pung (firebomb) a mi m'kyek ah kyak ci.\nJuly k'cha (30) hngüp cuh (the World Day against Trafficking in Persons) ah kyak ci.\nJuly k'cha (30) hngüp cuh (the World Day against Trafficking in Persons) ci neh a mi pyein ah k'chang a ng'thup ah m'guu neh a mi yawih nak kä om en ba vai ah ghuin k'täm vai ah hngüp ci ah KuhLah-Hta-metkah (UN) noh k'hngüp a khät ah kyak ci....\nAmerican ghuin-khaw ung kah Bangladesh ghuin-khaw ah k'khanpughi ah bi bi man te ciah bawiphaya shik ci.\nBangladesh ghuin-khaw ung ah kum 62 pum ung k'khanpughi ah bi bi man te ciah American ghuin-khaw ah ka Bawiphaya tu mat cuh corona lei on July k'cha 26 k'hngüp ung US ghuin-khaw mät ah shik ciah kyak ci.\nPakistan ghuin-khaw ung ka Maa-mah tumat corona lei on shik ci.\nPakistan ghui-khaw ung kä k'chang-chu ciah k'chang gui m'htei gui neh gung tot tu ciah maa-mah Ruth Lewis cuh July k'cha 20 hngüp shik ci.\nCorona lei on k'taigü-mang tu mat shi ba ci\nBrazil ghuin-khaw ung ka a khaw-kum 57 lok ciah k'taigü-mang (Da Costa) cuh July k'cha 18 hngüp ung corona lei on shik ciah kyak ci\nCNLD naw K'cho k'chang ka vai a i gui bi law khai\nCNLD naw kum 2020 ung a i gui bi law khai ci cuh Saya K'hman Thon Gei naw apyein lah ami mamawng gui a i gui ci ah amawng gui RVA naw ng'shi k'ca nak ah kya ci. CNLD naw law k'khai ah kum 2020 Election ung a ng'näng ung a k'tung pi ah K'cho khaw...\nJapan ghuinkhaw ung Nuclear bomb ami m'kyek nak kum 75 be lok khai ah kya ci.\nUS ghuinkhaw ung om ciah k'taigüimang gui no Hiroshima lah Nagasaki mang-go ung Bomb k'cha neh a mi m'kyek nak 75 kum a be nak gok lok khai ah kya hleih shin ah pat ung dimkyäp nak a om vai ah bü ceng neh k'taigüi vai ciah pahta k'chang gui chü-...\nBangaladash ghuin-khaw ung ka k'taigüi-mang tuh-ngawi shik ci\nBangaladesh ghuin-khaw, Chittagong Archdiociese ung om neh k'khanpughi ah bi bik ciah k'taigü-mang Moses Costa cuh (brain Hemorrhage) lei on tuh-ngawi July k'cha(13) hngüp kho-ngawi täng ah shik ciah kyak ci.\nFountain of Love Elderly Home ung om ci ah pighi naw a ng'hta ng'kaw\nFMM mamah gui naw ami bi ah, ghipa ng'vai gui ami m'htei nak ung, om tu ci ah, pighi Läi Ng'leng naw a m'lung ng'ngaih a pyein ah kya ci. A khaw kum 70 phlän law ci ah kya ci. A ni cuh shin ah pughipa gui ami tha nak ung a om law tu ah phä ah a...\nKum1939-1945 second world war ung om neh hnuh tuk ca pighi ng'vai on ng'thu ng'hta nak\nKum 96 law k'ca Pighi Näng Ha Shen on,English gui lah Japan gui naw K'cho khaw uk neh, ami om yah ung i ah om man ci gui cuh,ng'shi k'cà neh ng'thu ng'hta nak ah kya ci. ...


url: =Christian Hymn te’ tangthu: Leitung Lungdam, Topa Hong Pai :: ZOMI DAILY\nposted on 27 May 2017 at 3:00 am Lomkholna: Article, Biakna, Hymn, Zamkhatkham\nJoy to the World (Late 98)\nPossibly adapted from George F. Handel (1685-1759)\nLungdambawl hun laitakin “lungdamna” cih thu mah a ultungpen thu hi a, Christian-te’ adingin Pasian ngiat leitungah hong pai-in mawhnei mite a tawntunga a nuntak theih nading lampi hong khunsak hi, cih thu kana a lungdam huaizaw thu dang om lo hi. Hih la pen Lungdambawl la khempeuh lakah a kilawpsak theipen la hi a, a aw leh a mal mahmah kituakin a sak nuama a sa mite’ lungsim lawpsak takpi hi. A sate in nuamsa keiipong cih bang hi lo-in Zeisu Khazih in eite’ ading bang hong sepsak cih hong hilh la ahih manin a khiatna nei mahmah la ahi hi.\n1719 kuma kikhen Isaac Watts’ labu Psalms of David Imitated in the Language of the New Testament sunga kihel la khat ahi hi. Isaac Watts’ deihna taktak bel Thuciam Lui sunga Late Thuciam Thak khiatna leh Thuciam Thak dan-a phuah ding ahi hi. Tua zahkhat-in 1719 kumin Late 150 lakah 12 longal a vekin Christian la-in phuak hi. Tuate’ lakah hih “Leitung Lungdam, Topa Hong Pai” zong khat hi a, Late 98 kiphuak ahi hi. Late 98:4-9 ah:\nLeitung khempeuh aw, lungdamin TOPA tungah kiko un,\ntumtheih tumin lungdamna la sakhia zuahzuah un;\nharp tumin TOPA tungah gingsak unla,\nla awging le harp thuahkhawmin\npengkulte le tuutal kite gingkhiasak unla-\nKumpipa ahi TOPA mai ah lungdamin awng un.\nTuipi le a sunga om khempeuh le\nleitung le a tunga teng khempeuh kithawn uh hen.\nGunte in a khut uh bengin mualte in lungdamin la sakhawm uh hen.\nLeitung thukhen dingin TOPA hong pai ahi manin\nama mai-ah amaute in la sa uh hen.\nAmah in leitung buppi thumaanin thu khen dinga,\nguptuam paihtuam nei loin mite thu a khen ding hi. (ZIV)\nLate 98 pen Pasian in a mite hu-a, a ngei a batsak kikna hanga lungdamna la ahi hi. Hih Late sungah ni khat ni cianga Yahweh leitung bup Pasian hi a, minam khempeuh in Israel-te’ thukhamte a zuih nading lam-etna kimu hi. Watts in hih thute thei gige-in Thucian Thak khiatna nei dingin phuaka, Pasian mahmah mihingin hong pianga Bethlehem Naungeka hong suahna leh Adam’ mawhna hanga hamsiatna khempeuh a hepkhiatna la-in phuak hi. A tungin hih la thulu, “The Messiah’s Coming and Kingdom” kici hi.\nIsaac Watts bel England gam Southampton ah July 17, 1674 ni-a suak ahi hi. Anglican pawlpi pana paikhia dissenting Congregational pawlpi sunga pilna sangpi a nei upa khat’ tapa hi a, unau 9 a phakna vuah a upen ahi hi. Isaac Watts pen a pa a nonconformist upna hanga thong a kiat laitaka suak ahi hi. (“Nonconformist” i cih England gamah 1662 kuma kibawl “Act of Uniformity” zui nuam lo-a Church of England pana paikhiate ahi hi.\nA masa lamin “dissenters” kici a, a nunung lam ciangin “nonconformist,” “Free churchmen” zong kici hi. Tu hun ciangin England gama nonconformist a kicite Methodist-te, Baptist-te, Congregationalists-te leh Presbyterian-te hi a, ahi zongin Scotland ah Church of Scotland pen Presbyterian hi zawsop bilbel-a, a nonconformist-te pen Episcopal Church hizaw hi. ZKK).\nA neu tunga kipan mah-in lailam va pah a, kum 5 a phakin Latin, kum 9 a phakin Greek, kum 11 a phakin French (Piancik pau), kum 13 a phakin Hebrew sinin siam mahmah pah hi. A kum tawm mahmah lai mah-in la tuamtuam phuaka hoih thei mahmah sawnsawn hi.\nIsaac Watts pen “Mangkama hymn kiphuah kisakna a piankhiatna pa” ci-in kiciamteh hi. A neu lai-in Congregational pawlpite ah Psalms la bek kisa a, a kiseh upa khat in samkhol daudau-in tua nungah mipi-in tua late oltakin sa duaiduai uh hi. Tua lamalte zong khum het lo thei lai-a, Watts in nuamsa het lo hi. Khatvei bang, “Pasian phatna lasakna pen biakpiakna ah vantung tawh a kinaipen hi napi-in, leitunga ei’ sak dan pen a suuksiapen hi mawk hi” ci ngei hi.\nNipi Ni zingsang khat tua bangmah-a lasak nuam het lo kikhopna pan a ciah ciangun phun kha leuleu hi. A pa in, “Bang hang tu-a sanga hoihzaw khat hong pia pah lo na hia, tangvalpa?” ci giap hi. Tua ni nitum ma-in Isaac Watts in a la phuah masak pen zo khin pah a, mipite in zong lungdam takin sang uh hi.\nKhango laphuaksiampa Iassac Watts in zong la dang tampi phuah ding hong tum pah hi. Kum nih sung Watts in Nipi Ni sima mipi’sakding la thak phuak den hi. Nidanga a saksak uh Psalms-te zong “Christian-suah-in” Thuciam Thak thute leh paizia tawh kituakin phuaka tuate lakah “Jesus Shall Reign,” “O God, Our Help in Ages Past” cihte minthang deuh hi. Naupangte’ la “I sing the Migthy Power of God” zong ama’ phuah ahi hi. Tua banga Psalm lasakna pan pialkhia a a thak a phuan manin pawlkhatte bangin mihai bangin ngaihsun zawzen uh hi.\nIsaac Watts pen a neutunga kipanin laigelh leh laphuah a va ding mi ahihna a kilang pah khat ahi hi. Kum 7 a phakin ama’ min mahmah a khiatna bulhtawma a gual sezen khat ahi hi. Upna lamah a nuntak tawntung Calvinistic den ahih mahhangin hih a min khiatna gualh ngiat in zong ama’ nuntakna buppi lak hi, kici thei hi.\n“I”- I am a vile, polluted lump of earth\n“S”- So I’ve continued ever since my birth\n“A”- Although Jehovah, grace doth daily give me\n“A”- As sure this monster, Satan, will deceive me\n“C”- Come therefore, Lord, from Satan’s claws relieve me\n“W”- Wash me in Thy blood, O Christ\n“A”- And grace divine impart\n“T”- Then search and try the corners of my heart\n“T”- That I in all things may be fit to do\n“S”- Service to Thee, and Thy praise too.\nHih lamalte a puakpa Isaac Watts leh a la-aw phuakpa George Handel-te enkaak dih ni. Watts pen a pumpi a thaneu, a tun pi 5 bek a sang, a cingkam mahmah leh a migi mahmah khat hi a, Handel bel a thacing, a lungtom mahmah, khuapi sung nuamsa-a piano,organ keyboard, opera leh oratorio-te a zothawh mahmah mi khat ahi hi. Anih un London ah a om sungun kimu kha, kithei kha ngel dinguh hi, kici hi.\nHandel’ phuah late lakah a minthangpen khat ahi The Messiah pen leitungah a za ngei lo om lo kha ding hi. 1741 kuma a phuah hi-a, ni 24 sungin number 53 khempeuh zo hi. April 13, 1742 ni-a a kisak pen a kisak masaknapen ahi hi. Oratorio kiphuak lakah a kisa munpen hi a, a kideihpen khat zong ahi hi. Tua la sunga a sakkik teng “Hallelujah Chorus” ci-in kisa den a, ei’ kiang nangawnah la minthangpen khat ahi hi.\nAmerican musician minthang Lowell Mason in 1836 kumin tua The Messiah sung pan “Comfort Ye”a cihna mun leh “Lift Up Your Heads” a cihna munteng la-in Isaac Watts’ lamal tawh bulh-a hih la hong piangkhia hi, ci-in kingaihsun hi. Tua la-aw pen “Antioch” ci-in a min kiphuaka, 1839 kuma Mason’ khetkhiat Modern Psalmist labu sungah kihel hi. Isaac Watts’ phuah hih lamalte tawh a kisa khawm dingin la-aw tuamtuam a kibulhsuk a kibulhtoh hangin hih “Antioch” la-aw mah tawh kituakpena, tuni dongin kizang hi.\n18th century lai-a England gama a pumpi a zawngkhal ningniang den Isaac Watts’ phuah lamalte leh tua hun lai mah-a mi cidam mi thahat mahmah German minam Handel’ phuah la-awte 19th century hun ciangin American musician Lowell Mason in hong gawmtuah ciangin leitunga ngaihpen la dawng khat hong suak hi.\nPrevious: Egypt gamsung ah thautawh Christian mi 26 kikaplum, adangzong mi 25 liam\nNext: Malaysia, Seremban ah Parking akikoih Motorcycle 13 meikang\nUN Palai leh UNA ki muhna\nTulaai Leitung thuthang tuamtuam te Updates (Oct 11)